ועדת הכלכלה, כנסת 20, פרוטוקול מספר 741, 2018-05-14 09:30

איתן כבל: בוקר טוב לכולם, גברתי מנהלת הוועדה, היועצות המשפטיות, הדובר.

איתן כבל: היום יום שני, פעם אחת כי טוב, יום חג לירושלים, ויום עמוס בוועדה.

איתן כבל: אנחנו היום ביום אינטנסיבי מאוד, ובכלל, גברתי מנהלת הוועדה, בשבוע מאוד מאוד אינטנסיבי עם נושאים שכל אחד יותר משמעותי מהשני.

איתן כבל: אנחנו פותחים עם הצעת החוק הפרטית שלי, שתיכף ניגע בה.

איתן כבל: יש לנו היום מעבר להקמת שדה התעופה בצפון או בדרום, נושא כבד בפני עצמו, הרכבת לירושלים – מי יגיע ראשון, מי שירכב על חמור לירושלים או שהרכבת תגיע לפני כן.

אתי בנדלר: ברור שהחמור, אלא אם כן החמור יוצא יחד עם הרכבת.

איתן כבל: גם אם הם יצאו יחד, הוא יגיע לפניה.

לאה ורון: אם הוא ייסע עליה.

איתן כבל: רק אם ירכיבו אותו עליה והוא יגיע איתה.

איתן כבל: מחר יש לנו עניין משבר המים וביום רביעי יש לנו את הנושא של הפשיעה החקלאית.

איתן כבל: כל אחד מהנושאים האלה הוא עולם תוכן ענק.

איתן כבל: דורית סלינגר תכבד אותנו בנוכחותה, הממונה על הביטוח ו - - -

אלעד אלקובי: ורשות שוק ההון.

איתן כבל: קודם כול, תודה.

איתן כבל: זו גם הזדמנות לומר לה תודה.

איתן כבל: אני דואג להעביר את המסר שבעניין הביטוח החקלאי, שתבואו עם עניינים פרודוקטיביים, כי זה הפתרון.

איתן כבל: זאת אומרת, כל השאר צריך אכיפה.

איתן כבל: הנה, כבר אני אומר לך, יש לך עבודה לקראת יום רביעי כשאתה חוזר למשרד.

איתן כבל: כמו שאמרתי היום הוא יום חגה של ירושלים, וזאת איננה מליצה, ואני חושב שזה כולל כמעט כל הבית, לפחות ככה אני מרגיש.

איתן כבל: זה לא עניין של מה בכך.

איתן כבל: ארצות-הברית, המעצמה הגדולה, מעבירה את השגרירות שלה לכאן.

איתן כבל: למרות שזה עניין טכני ואולי יבאס פה, התל אביבים יהיו מבסוטים שיהיה יותר קל לעבור ואולי פה בירושלים יהיה קצת יותר לחץ באופן טבעי.

איתן כבל: בסך-הכול הכללי גם לדברים סמליים יש משמעות מאוד מאוד מאוד גדולה.

איתן כבל: וברשות

איתן כבל: כם, כמדי יום, אנחנו פותחים את היום בשיר.

איתן כבל: כמו שאמרתי, היום יום שני.

איתן כבל: הערב דרך אגב ערב ראש חודש סיוון, בשבת הבאה כבר נחגוג את ערב חג השבועות.

איתן כבל: אנחנו מתחילים עוד התחלה, השבת כבר יקראו את פרשת במדבר בספר במדבר.

איתן כבל: אמש חגגנו את יום ירושלים לציון 51 שנים לאיחודה של העיר והיום זהו יום בקנה מידה היסטורי, יום שבו המעצמה הגדולה בעולם מכריזה באופן רשמי כי ירושלים היא בירתה של מדינת ישראל.

איתן כבל: לכן, דווקא בגלל סמיכות האירועים, מצאתי לנכון לקרוא את שירו של המשורר יהודה עמיחי "תיירים", המספר את סיפורם של תיירים המגיעים לירושלים.

איתן כבל: יהודה עמיחי נולד בשנת 1924 ונפטר בשנת 2000.

איתן כבל: הוא היה משורר ישראלי, זוכה פרס ישראל לשירה, נחשב לפורץ דרך ומחולל מהפכה בשירה העברית החדשה.

איתן כבל: עמיחי הוא מהמשוררים המולחנים ביותר בארץ, כאשר יותר מ-160 משיריו הולחנו ויצירות מוזיקליות נכתבו ובוצעו על-פי שיריו בארץ ובעולם.

איתן כבל: באמת אחלה שיר, שיר מגניב כזה.

איתן כבל: אני אהבתי, אני מקווה שגם אתם.

איתן כבל: "תיירים", יהודה עמיחי.

איתן כבל: "בקורי אבלים הם עורכים אצלנו,/ יושבים ביד ושם, מרצינים ליד הכותל המערבי/ וצוחקים מאחורי וילונות כבדים בחדרי מלון,/ מצטלמים עם מתים חשובים בקבר רחל/ ובקבר הרצל ובגבעת התחמושת,/ בוכים על יפי גבורת נערינו/ וחושקים בקשיחות נערותינו/ ותולים את תחתוניהם/ ליבוש מהיר/ באמבטיה כחולה וצוננת.

איתן כבל: // פעם ישבתי על מדרגות ליד שער במצודת דוד, את שני הסלים/ הכבדים שמתי לידי.

איתן כבל: עמדה שם קבוצת תיירים סביב המדריך/ ושימשתי להם נקודת ציון.

איתן כבל: 'אתם רואים את האיש הזה עם/ הסלים?

איתן כבל: קצת ימינה מראשו נמצאת קשת מן התקופה הרומית.

איתן כבל: / קצת ימינה מראשו".

איתן כבל: "אבל הוא זז, הוא זז!" אמרתי בלבי:

איתן כבל: / הגאולה תבוא רק אם יגידו להם: אתם רואים שם את הקשת/ מן התקופה הרומית?

איתן כבל: לא חשוב: אבל לידה, קצת שמאלה/ ולמטה ממנה, יושב אדם שקנה פֵּרות וירקות לביתו.

איתן כבל: " אהבתי.

איתן כבל: אני מקווה שגם אתם.

איתן כבל: כך אפשר להתחיל ברשות

איתן כבל: כם את היום.

איתן כבל: " הצעת חוק הגנת הצרכן (תיקון מס' 57) (הרחבת הוראות לעניין ביקור נותן שירות במענו של צרכן), התשע"ח-2018.

איתן כבל: קודם כול, אני כבר מודיע שנצביע היום על ההכנה לקריאה שנייה ושלישית.

איתן כבל: אני לא מתכוון להתמזמז יתר על המידה.

איתן כבל: ברשותכם, כדי שרק נשים את הדברים כמו שצריך, העניין שבו קצת התעכבנו היה בראש ובראשונה עניין המובילים, וגם זעקתם וצעקתם הגיעה.

איתן כבל: דווקא זה הגיע מהר, יותר מהר מהמובילים בדרך כלל, הם הצליחו להגיע והעבירו לי מסרים מכל מקום ונפגשתי, והכול בסדר.

איתן כבל: אני אומר את דבריי לכשנגיע לסעיפים הרלוונטיים.

איתן כבל: אני אהיה מוכן ללכת, אבל לא באקסטרים – פה תיקון, שם תיקון – כדי לעשות את הדברים יותר מאוזנים.

איתן כבל: יש צדק בחלק מן הדברים, ונראה איך אנחנו, גבירותיי ורבותיי, מנסים קצת לסגור את זה, אבל שיהיה ברור, היום זה לא דיון של חפירות 1914.

איתן כבל: כולם ביקשו, כולם כבר אמרו את דברם בעניינים האלה ואחרים, ותודה לגברתי שעזרה לנו קצת לראות את הדברים בחוק הזה בפרספקטיבה קצת יותר רחבה.

איתן כבל: נמצאים כאן נציגי רשות שוק ההון, כיוון שהעלינו את האפשרות גם להכניס – אני רוצה להזכיר – את מה שאת, אתי, העלית בזמנו, אותם - -

אתי בנדלר: נותני שירותים מטעם חברות הביטוח.

איתן כבל: - - נותני שירותים מטעם חברות הביטוח, ובראש ובראשונה אלה שבאים לתקן לנו את הנזילות, השרברבים לסוגיהם ולמיניהם, שמשרברבים אותנו בכל מיני עניינים.

אתי בנדלר: נדמה לי שהקרדיט מגיע ללאה ורון בנושא הזה.

איתן כבל: סליחה.

לאה ורון: הכול בסדר.

איתן כבל: לא, הפרוטוקול חייב לדעת.

איתן כבל: ברשותכם נראה איפה אנחנו אוחזים.

אתי בנדלר: אדוני, הצעת החוק אכן התפרסמה ברשומות והתקבלה בקריאה הראשונה, ואנחנו כמובן נקרא אותה.

אתי בנדלר: אני רק רוצה להזכיר שהתבקשנו לציין בדברי ההסבר, שהוועדה תדון במספר עניינים בעת הכנת הצעת החוק לקריאה השנייה והשלישית.

אתי בנדלר: נושא אחד אתה כבר הזכרת.

אתי בנדלר: עלה רעיון ואמרנו שהוועדה תשמע אם יש צורך להחריג סוגי טובין שונים, שלגביהם זה לא יחול.

אתי בנדלר: למשל מישהו העלה את הנושא של מזון.

איתן כבל: כן.

איתן כבל: כן.

אתי בנדלר: אני לא זוכרת מה הסיבה שצריך להחריג מזון - - -

איתן כבל: צודקת.

איתן כבל: אתמול ראיתי, נדמה לי בעיתון, שאחת הרשתות עכשיו, דווקא רשת חדשה, מבצעת הזמנה בתוך ארבע שעות.

דורון זינגר: "ברינג ברינג".

איתן כבל: יאללה, בואו נעשה להם קידום מכירות.

איתן כבל: ..

איתן כבל: במקרה נודע לי העניין הזה.

אתי בנדלר: אבל אנחנו מדברים על עצם החובה לתאם עם הצרכן, זה דבר אחד, ומה פרק הזמן המותר לאיחור בהגעה מעבר לשעה שתואמה עם הצרכן.

אתי בנדלר: אם הם רוצים לומר בתוך ארבע השעות שהם בתוך שעתיים אצלם - - -

איתן כבל: ברור.

איתן כבל: זאת נקודה אחת.

אתי בנדלר: כשהוזכר הנושא של המזון, הובהר שאין הכוונה למשל לתמי 4.

אתי בנדלר: אינני יודעת אם הנציגים נמצאים.

אתי בנדלר: צריכים עוד לשמוע נימוקים מדוע יש צורך בכלל להחריג סוגים מסוימים של טובין.

אתי בנדלר: נושא שני זה הנושא שהזכרת, נותני שירותים מטעם חברות הביטוח.

אתי בנדלר: כבר שמענו שיש הסדרה של נזקי צנרת, בוודאי נציג רשות שוק ההון - - -

איתן כבל: תיכף ניגע בזה.

איתן כבל: הניח הצעת חוק בעניין חבר הכנסת, ראש עיריית דימונה לשעבר - - -

קריאות: מאיר כהן.

איתן כבל: חברי מאיר כהן הניח הצעת חוק שמתכתבת עם העניין הזה, שבאה להסדיר את כל הנושא הזה.

איתן כבל: לא חשוב, תיכף ניגע בזה.

אתי בנדלר: כן, כמובן - - -

איתן כבל: היא חדשה, הוא הניח אותה.

אתי בנדלר: הדוגמה שניתנה הייתה אומנם לגבי נזקי צנרת, אבל אם אינני טועה, ולאה ורון שהעלתה את הנושא הזה, אולי תוכל להזכיר - - -

איתן כבל: תיכף ניגע בזה.

איתן כבל: זה נושא שני.

אתי בנדלר: תיקון נזקי בינוי וכיוצא באלה.

איתן כבל: כן.

איתן כבל: כן.

איתן כבל: כן.

אתי בנדלר: הנושא השלישי – הצעת החוק מונה את המקרים שבהם היא תחול.

אתי בנדלר: יש מקרה נוסף שהוועדה אמרה שהיא תדון בו, והוא תקופת אחריות מורחבת.

אתי בנדלר: זאת אומרת, כשמאן דהוא רוכש מוצר והעוסק מודיע מראש לצרכן שהוא ייתן לו תקופת אחריות מעבר לשנה, נניח לעוד שנתיים, לעוד שלוש שנים.

אתי בנדלר: לכאורה היום ההוראות חלות רק בתקופת האחריות המקורית - -

איתן כבל: נכון, גם על זה דיברנו.

אתי בנדלר: - - תקופת האחריות לפי חוק.

אתי בנדלר: הייתה שאלה מתי ראוי שההסדר החדש יחול.

אתי בנדלר: מועד התחילה.

איתן כבל: לא.

איתן כבל: ההסדר היה יותר על המובילים.

אתי בנדלר: אני לא בטוחה, אבל הוועדה תשמע עמדות.

איתן כבל: הוויכוח המרכזי, אתי, היה סביב המובילים – פקקים וכל העניינים השונים.

אתי בנדלר: הייתה שאלה של התחולה של ההוראות האלה לגבי חברת חשמל.

אתי בנדלר: הם טענו שהנושא מוסדר, אתה ביקשת שיעבירו לוועדה את הכללים - -

איתן כבל: הם העבירו.

אתי בנדלר: - - מועדי הביקור.

אתי בנדלר: לא קיבלנו, אבל בחנו את זה.

אתי בנדלר: זה הגיע לוועדה?

איתן כבל: ראיתי אצלי.

איתן כבל: לא משנה, הם יגידו את זה.

אתי בנדלר: הנושא של הבדיקות התקופתיות - - -

איתן כבל: צריך להבהיר פה שכאשר מעבירים לי, מעבירים לוועדה.

איתן כבל: הוועדה מבקשת, לא אני איתן כבל.

איתן כבל: האמת שגם אליי אפשר.

אתי בנדלר: בדיקות תקופתיות של מתקני גז – הוועדה יצאה מתוך הנחה שההוראות חלות עליהם.

אתי בנדלר: נשמעה עמדה מהססת בעניין הזה, ונאמר שהוועדה תשמע את העמדה שטוענת נגד ההחלה או נגד התחולה, שלדעתנו חלה כך וכך, בעת ההכנה.

אתי בנדלר: זהו.

אתי בנדלר: אלה הנקודות שצריכים לדון בהן מעבר לקריאת הצעת החוק.

איתן כבל: ודאי.

איתן כבל: ההקראה היא החלק הפחות דרמטי.

איתן כבל: נעשה כמו שאנחנו עושים, ניקח נושא, נגיע איתו להבנה ואפשר לעבור לנושא הבא.

איתן כבל: תהיה לנו הקראה אחר-כך, שהיא טכנית לחלוטין.

איתן כבל: עשינו את זה יותר מפעם אחת.

איתן כבל: גברתי, רק תגידי מה הנושא הראשון שאנחנו נתחיל בו.

אתי בנדלר: הנושא הראשון הוא האם יש כאן נציג כלשהו שטוען שאין להחיל את הצעת החוק הזאת לכשתתקבל על סוגי טובין שונים.

אתי בנדלר: אם מישהו חוזר וטוען למשל שאין להחיל את זה על אוכל, אינני יודעת למה, אבל - - -

איתן כבל: אני רוצה רק להזכיר.

איתן כבל: זה דיון לקריאה שנייה ושלישית.

איתן כבל: אני רוצה להזכיר שכל הטענות כבר נטענו בפעם הקודמת.

איתן כבל: אם יש משהו שלא נאמר בפעם הקודמת, אני מבקש, אבל זה לא הולך להיות חפירות.

איתן כבל: ברשותכם, אני מאוד מאוד מבקש בעניין הזה.

איתן כבל: אני רק רוצה לבקש שכל מי שמדבר – קצר ולעניין.

איתן כבל: כן, אדוני.

איתן כבל: בבקשה.

אורי סגרה: אני יושב-ראש איגוד תעשיות הריהוט בהתאחדות התעשיינים.

אורי סגרה: יש לנו בעיה גדולה מאוד עם כל הנושא הזה.

אורי סגרה: אני אתמצת ואני אגיד כך: חלק מהדברים אנחנו בכלל לא רואים - - -

איתן כבל: אורי.

איתן כבל: אורי יקירי, תן לי לעצור אותך שנייה.

איתן כבל: אני רוצה להזכיר, כבר דיברתם בפעם הקודמת, ולא רק שדיברתם, גם שלחתם על-ידי התאחדות התעשיינים - - -

אורי סגרה: לא דיברתם פה על מתקינים בכלל.

איתן כבל: אני רוצה שתהיה ממוקד, בלי הרצאות.

איתן כבל: כאילו לראשונה אני שומע את הבעיות של הרהיטים.

אורי סגרה: אנחנו נתקלים ביומיום בבעיות שלא שייכות אלינו, זה אומר בעיות של מעליות, מעליות סגורות, מעליות לא תקינות; כשאנחנו מובילים ומתקינים את הרהיטים בדירות גבוהות או בדירות שאין גישה לחדרי מדרגות, אנחנו משתמשים במנופים, מנופים חיצוניים, אלה גופים חיצוניים שבאים ועוזרים לנו להרים את הדברים למעלה; יש בעיות לא צפויות בדירה.

אורי סגרה: מה זה אומר?

אורי סגרה: זה אומר שלקוח לא מדווח בדיוק מה קורה בדירה, וכשאנחנו מגיעים להתקין את המוצר, אנחנו נתקלים בבעיות, ובעקבות זאת כל הדברים לוקחים הרבה יותר זמן.

אורי סגרה: אנחנו יכולים לתכנן להרכיב ארון – אם אני מדבר על ארונות למשל, אנחנו מייצרים ארונות – אנחנו מתכננים שעתיים, שלוש שעות, ארבע שעות עבודה, ובסוף בסוף זה מסתכם בהרבה יותר, וזה לא משהו שיש לנו שליטה עליו, זה רק גורמים חיצוניים.

אורי סגרה: צריך להבין, זה לא שאני בא עם אגרטל, מניח אותו בדירה והולך.

אורי סגרה: יש המון המון מרכיבים.

אורי סגרה: זה לא שאני מביא כיסא, שם והולך.

אורי סגרה: אנחנו מרכיבים רהיטים.

אורי סגרה: על-פי רוב בתוצרת הארץ מדובר על רהיטים לפי הזמנה, ויש המון המון בלת"מים בדירה שאנחנו לא יכולים לשלוט בהם.

אורי סגרה: הרבה פעמים זה הלקוח וגורמים חיצוניים.

איתן כבל: יקירי, אתה מערבב פה.

איתן כבל: ברשותך, ותקנו אותי אם אני טועה, יש הבדל גדול כשהגיע המתקין ופתאום רואה שהעובדות שנפרסו בפניו אינן העובדות הנכונות.

עבד אל חכים חאג' יחיא: הוא העלה עוד נקודה חשובה.

עבד אל חכים חאג' יחיא: אם אני צריך להזמין מעלית, כשזה לא המעלית שלי, קבענו בשעה מסוימת והמנוף הזה לא הגיע, עדיין אני הקליינט מכיר אותו, מכיר את הנגר, בעל הרהיטים.

אורי סגרה: אנחנו לא מדברים על ההגעה הראשונה בבוקר.

איתן כבל: אורי, תן לי.

איתן כבל: הבנתי ואני גם רוצה להבהיר לחברים.

איתן כבל: עם כל הכבוד, לא נחוקק כלום, כי תמיד יש סיבה שזה לא אני, זה הוא.

איתן כבל: מישהו זוכר את "סיינפלד"?

איתן כבל: את האמירה המיתולוגית של ג'ורג'?

איתן כבל: "זה לא היא, זה אני"?

איתן כבל: פה זה הפוך.

איתן כבל: פה כל הזמן "זה לא אני".

איתן כבל: תמיד "זה לא אני".

איתן כבל: אני רוצה לעשות את ההבחנה, ואני אומר את זה גם לך.

איתן כבל: קודם כול, במקרה של המעלית, כשאני צריך לטפל בדוד בגג, יש פתח כניסה ואני יודע שהמתקין אמור להגיע, זאת אחריות אישית שלי.

אורי סגרה: זה לא קורה במציאות.

איתן כבל: עשה לי טובה, לא נעשה פה עכשיו ערבוב.

איתן כבל: הגעת והמעלית לא תואמה, הוא לא פתח לך את הפתח כדי שתוכל להרים, זה כבר בעיה שלו.

אורי סגרה: זה הלקוח השני, זה לא הלקוח הראשון.

איתן כבל: אפשר ברשותכם?

איתן כבל: קודם כול, אני מבין את זה, ודבר שני, זה לעולם לא נגמר.

איתן כבל: כשאצלך בבית יהיו הבעיות האלה, לא תספר לי על זה, כשאני צריך או הוא.

איתן כבל: למה אני מתכוון?

איתן כבל: בסוף בסוף אל תהפכו את המקרים היוצאי דופן, כאילו 90% מה-100% הם מקרים כאלה, ו-10% זה שאתה מגיע והולך.

איתן כבל: אינני מתעלם לחלוטין מהעובדה שיש אירועים מן הסוג שאתם מתארים.

איתן כבל: בוודאי, אנחנו מכירים, בתוך עמנו אנחנו יושבים.

איתן כבל: אני תמיד נותן את הדוגמה הקלסית של נסיעה בפקק, כשתמיד מתעצבנים על אלה ש"גונבים" לנו.

איתן כבל: אני לא אגיד מה אנחנו אומרים בתוך האוטו - -

עבד אל חכים חאג' יחיא: כמו כולם.

מסתכל ואומר: אני מבין את מה שאתה אומר, אני אנסה למצוא לזה - - -

אורי סגרה: מה שקורה בדירה הראשונה משפיע על העבודה בהמשך היום.

איתן כבל: ברור.

איתן כבל: סליחה, יש לי עין במצח?

איתן כבל: אני חי פה.

איתן כבל: ברור לי.

איתן כבל: לא צריך להסביר לי כמו לילד.

איתן כבל: באמת, זה לא לעניין.

איתן כבל: הבנתי, יש פה בעיה, אבל היא לא כזאת שעכשיו תבואו ותגידו לי - - -

אתי בנדלר: כמה מקרים אפשר למנות בכנות שצריכים להזמין מנוף והמנוף לא הגיע או שהמעלית לא עובדת?

קריאה: אי-אפשר למנות הכול.

אברהם אייל: מספיק שיש מקרה אחד כזה בקו, וזה עוד 16-15 לקוחות אחריו, ואני אצטרך לשלם להם 300 ו-600 שקל.

אתי בנדלר: יש 16-15 לקוחות?

אברהם אייל: כן, זה המספר.

אברהם אייל: נכון.

איתן כבל: בואנ'ה.

איתן כבל: תגיד לי.

איתן כבל: מה זה?

איתן כבל: זה קונטיינר כפול?

איתן כבל: בחייאת רבאק, אתה לוקח עכשיו רכבת ומעביר ל-15?

איתן כבל: חבר'ה, עליי, אני זה שמזמין.

איתן כבל: שאני אספר לכם שזמן זה לא זמן, ולא כי הוא התעכב עם המנוף?

איתן כבל: עשו לי טובה, אל תגרמו לי להביא את הדוגמאות שלי, של השכנים.

איתן כבל: ואלה הדוגמאות הנפוצות, לא ההוא שצריך מנוף וגר בקומה העשירית.

איתן כבל: אני מניח שהוא לא יגיד לכם: חברים, פסנתר עם דאבל קבינה, נכניס אותו למעליות של שני אנשים.

איתן כבל: פתאום הגעתם וראיתם – וואלה, צריך להכניס את הפיל לפולקסווגן.

איתן כבל: בואו לא נעמיד את זה בצורה שכזאת.

איתן כבל: בואו תנסו לעזור לי למצוא את הפתרונות.

איתן כבל: אתם לא תוחרגו, חבל לכם על הזמן.

איתן כבל: כל מה שיש לכם עכשיו זה לעזור לנו לתת את המענים, כי זו בעיה.

איתן כבל: האם יש כאן חבר'ה מהרשות להגנת הצרכן או המתחרים שלהם?

קריאה: המועצה לצרכנות.

אברהם אייל: הבעיה, שעל-פי החוק המוצע, אי-אפשר להודיע באותו יום על עיכוב ללקוח.

איתן כבל: ברור לי.

אברהם אייל: זה מה שצריך לשנות.

אילנה מזרחי: עוד פעם - - -

איתן כבל: אפילו אל תכניסי את זה לראש שלך, שלא תצטרכי לענות.

אביגיל גוטליב: למה?

אביגיל גוטליב: אבל אתה רוצה - - -

איתן כבל: סליחה, גברתי, נתתי לך רשות דיבור?

אברהם אייל: זה הפתרון.

איתן כבל: אפשר לוותר על הפתרון.

אתי בנדלר: הפתרון שאתה מציע ירע את המצב לעומת המצב היום.

אתי בנדלר: אני אשאר בבית, לא אלך לעבודה, ואז תתקשרו להגיד לי: גברתי, אנחנו מצטערים, לא נגיע.

עבד אל חכים חאג' יחיא: לא שלא יגיעו, אלא שהם מתעכבים בשעה.

עבד אל חכים חאג' יחיא: אם אני לא בא, זה דבר אחד, ואם אני מתעכב בשעה כי היה פקק או הייתה תאונת דרכים בדרך, אנחנו מבינים.

איתן כבל: חאג' יחיא, חברי, העניין פה שאתה בהחלטה כזאת בעצם מאפשר שזה יהיה הכלל עכשיו.

אתי בנדלר: ברור.

איתן כבל: אם אני נותן את ההזדמנות, היא הופכת להיות הכלל.

איתן כבל: ככה זה.

איתן כבל: למה?

איתן כבל: ככה.

אתי בנדלר: צריכים להביא בחשבון שזה לא איזה נסיבה בלתי צפויה.

אתי בנדלר: יודעים שבשעות מסוימות יש יותר פקקים, פחות עומס.

אתי בנדלר: תאונה זה משהו אחר.

איתן כבל: חאג', אני עולה לירושלים, אני כבר יודע למשל, שגם אם הגעתי לכניסה לעיר ב-20 דקות, זה לא משנה, זה ייגמר בשעה וחצי.

איתן כבל: לא משנה איך, לא משנה מה.

איתן כבל: אני כבר יודע שגם אם קרה הנס ופעם בשלושה חודשים אני נוהג ופתאום רואה: אני בכנסת – מה קרה?

איתן כבל: אין הסבר.

איתן כבל: אל תחקור, אל תבדוק.

איתן כבל: אין הסבר.

איתן כבל: אני מנסה להגיד לך שבסוף בסוף יש לך וייז היום, אתה יודע שעות, אתה יודע בעיות.

איתן כבל: בן-אדם שעושה התקנות, חובתו לדעת ולשאול את השאלות לפני שהוא מגיע.

איתן כבל: מי שהולך להביא מנוף, הוא לא אומר: וואלה, לא ידעתי שאתה גר בקומה העשירית, צריך להרים לך.

איתן כבל: ננסה למצוא לזה ניסוח.

איתן כבל: זו נקודה אחת.

איתן כבל: נקודה נוספת.

איתן כבל: בבקשה, אדוני.

אילן מירון: אני סמנכ"ל הנדסה ופיתוח בחברת פזגז.

אילן מירון: רציתי להתייחס לנושא הבדיקות התקופתיות שכלולות במסגרת התכנון.

אילן מירון: בדיקה תקופתית של מערכת גז זו עבודת גז לכל הדבר.

אילן מירון: עבודות גז בשעות החשיכה אנחנו לא מבצעים, כי האינטראקציה בין גז לחשמל מסוכנת.

איתן כבל: אמרת.

איתן כבל: נכון.

איתן כבל: זוכר.

אילן מירון: מה שאני מבקש זה להגביל את שעות מתן השירות בנושא הספציפי הזה לשעות אור בלבד.

איתן כבל: קודם כול, אני מבין מה שאדוני אומר, תיכף נתייחס לזה.

איתן כבל: אני רוצה לומר כמו ההוא שבא – אני לא אגיד שם של חברה – לא מזמן, שהיה אצלי בבית, ניתק חלק מהבית מחשמל והלך.

איתן כבל: הגיע הלילה, הוא לא עובד בלילה, גם קצת קשה לעבוד בחושך.

איתן כבל: ..

אילן מירון: גם מסוכן מן הסתם.

אתי בנדלר: יש לזה מענה, אדוני.

אתי בנדלר: אין מקום לדון בזה, יש תקנות הגנת הצרכן, תקנות הגנת הצרכן (סייג לתחולת סעיף 18א(ג)(1א) לחוק), שקובעות בפירוש ש"חובת ביקור טכנאי בשעות האמורות בסעיף 18א(ג)(1א), שהן שעות חשיכה, לא תחול על טובין שהשירות לגביהם ניתן כולו מחוץ לביתו של הצרכן למעט חדר מדרגות וחדר כניסה והשירות כאמור כרוך בטיפול בחשמל בגז או בעבודה בגובה".

אתי בנדלר: יש הגדרה מהי עבודה בגובה.

איתן כבל: מי שאישר את זה זאת ועדת הכלכלה.

איתן כבל: היה דיון והייתה התייחסות נרחבת לעניין הגז והחשמל.

איתן כבל: כמדומני אלה שתי נקודות שהיו בלב ליבו של העניין, והמזגנים – עבודה בגובה.

עבד אל חכים חאג' יחיא: תוספת של עבודה בגובה.

איתן כבל: חאג' יחיא, היית, עסקנו בזה.

איתן כבל: היית.

איתן כבל: אני זוכר.

עבד אל חכים חאג' יחיא: אני אומר שהתוספת היא עבודה בגובה.

איתן כבל: מילה.

אילן מירון: רציתי ברשותך לומר שההחרגה הזאת לא מלאה, כי גם עבודה בביתו של הצרכן, כשאתה עובד ובודק באחד הארונות ששם אתה צריך לבצע חלק מהבדיקות, אתה חייב להשתמש - - -

איתן כבל: חברים, סליחה.

איתן כבל: חברים, זה לא פה.

איתן כבל: אם אדוני ירצה להביא את זה, במקום אחר.

איתן כבל: אנחנו מדברים על לוחות-זמנים לתיאום מועד ביקור לצורך העניין.

איתן כבל: אם אדוני מתאם לשעה 17:00 בשעון חורף וב-17:10 אתה כבר אומר "סליחה", לא זאת הכוונה.

איתן כבל: אנחנו מבינים עניין?

איתן כבל: כל הדברים שאמרת כבר הוסדרו, ודווקא לא מזמן.

איתן כבל: בשנה האחרונה כמדומני.

איתן כבל: בבקשה.

יעל שכטר סיטמן: אני מהתאחדות התעשיינים, אני מייצגת את ענף הגפ"מ.

יעל שכטר סיטמן: רק בנושא הספציפי הזה, בגלל הסכנה שיש לטכנאי והסביבה בשעות החשיכה, נבקש להוסיף בקשה לתיקון קטן, שבסעיף א(ד), לאחר המילים "לשם בדיקות תקופתיות במתקני גז ביתיים" יתווספו המילים "במערכת גז מרכזי".

אתי בנדלר: מה המשמעות של זה?

יעל שכטר סיטמן: המשמעות של זה שרוב הסיכויים שהבדיקה תיערך בבית הצרכן או בחדר המדרגות, היכן שמואר, ולא יהיה סיכון - - -

איתן כבל: יקירה, נשמה, סליחה, אתם צריכים ללכת לשנן וללמוד את הנושא.

איתן כבל: אתם מודיעים לי שקובע הלקוח עם חברת הגז למועד שמחשיך.

איתן כבל: את מכירה את זה, "תקום שעה אחת קודם"?

איתן כבל: דרך אגב, אם יש מקרה חירום, תביאו את כל הפרוז'קטורים, תביאו הכול ותטפלו בזה.

איתן כבל: אנחנו לא עוסקים פה בזה.

עבד אל חכים חאג' יחיא: לא על זה אנחנו מדברים.

איתן כבל: נכון, עוסקים בתיאום.

עבד אל חכים חאג' יחיא: מדברים על שירות ביומיום הרגיל, לא על מקרי החירום.

איתן כבל: בדיוק.

איתן כבל: כן, אדוני.

וגיף אליאב: אני מרשות ההסתדרות לצרכנות.

וגיף אליאב: אני רוצה בקצרה להתייחס לנושא של אחריות מורחבת.

וגיף אליאב: הצעת החוק הנוכחית חלה על הנושא של מתן שירות מתמשך, שזה היינו הך עם אחריות מורחבת, רק שבאחריות מורחבת המחיר כלול בדרך כלל, ואז מביאים בחשבון שזה X שנים, ומתן חוזה מתמשך, הכוונה שזה בנוסף למחיר ההתחלתי.

וגיף אליאב: מבחינה מהותית זה היינו הך, לכן אנחנו מאוד ממליצים שוב לקחת את הנושא של אחריות מורחבת - - -

איתן כבל: העלית את זה גם בפעם הקודמת.

איתן כבל: כן, גברתי.

אילנה מזרחי: אני מהרשות להגנת הצרכן.

אילנה מזרחי: בעינינו זה לא אותו דבר, יש הבדל בין חוזה למתן שירות מתמשך לתיקון טובין ובין אחריות מורחבת, כיוון שכאשר אתה מתקשר בחוזה למתן שירות לתיקון טובין, אתה יודע מראש מהם התנאים, אתה יכול לבחור להתקשר עם גורם אחר שמספק את השירות גם בשעות כאלה או בשעות אחרות שיותר נוחות לך.

אילנה מזרחי: יש לך אפשרות בחירה שהיא גדולה יותר.

אילנה מזרחי: כשאתה מקבל אחריות מורחבת אתה סוג של צרכן כבול, כי אתה כבול לאותו גורם שממנו רכשת את המוצר.

אילנה מזרחי: ולכן אנחנו לא רואים - - -

וגיף אליאב: זה מחזק את הטענה שלי.

וגיף אליאב: כשיש אחריות מורחבת אני לא בוחר, אני בעמדה נחותה יותר.

וגיף אליאב: מה שאמרת כרגע מחזק את מה שאני אמרתי.

וגיף אליאב: ברגע שיש חוזה שאני יכול לבחור את החברה זה הפוך.

וגיף אליאב: לצרכן יש זכות בחירה.

וגיף אליאב: כשזה אחריות מורחבת מה שונה בין השנה הראשונה - - -

אילנה מזרחי: אתה רוצה לתת גם חוזה מתמשך לכללים - - -

וגיף אליאב: מה שונה בין השנה הראשונה ושנתיים אקסטרה?

וגיף אליאב: מבחינה מהותית אין שום שוני.

אילנה מזרחי: האחריות המורחבת, גם לטעמנו, עמדת הרשות להגנת הצרכן, צריכה להיכנס לסעיף קטן (א) באופן שיהיה כתוב בסיפה "לרבות בתקופת אחריות מורחבת".

וגיף אליאב: מצוין.

וגיף אליאב: זאת בדיוק הכוונה.

אילנה מזרחי: חשבתי שאתה מדבר על משהו אחר.

איתן כבל: כן, אדוני.

שי רז: אני מפזגז, מנהל שירות ארצי.

איתן כבל: עוד לא גמרנו אתכם?

שי רז: רק לומר משהו בהיבט השירותי.

שי רז: לצורך העניין אני האופוזיציה של אילן לדברים.

איתן כבל: אני אוהב לשמוע אופוזיציה.

שי רז: יפה.

שי רז: אני בעד שירות טוב ללקוחות - - -

אל תתאהב בזה יותר מדי.

איתן כבל: אני לצערי תקוע עם זה.

שי רז: נושא הוועדה פה זה שירות ללקוח ושיפור שירות ללקוח.

שי רז: בסופו של דבר כל העניין של הרחבת שעות הפעילות לשעות 17:00, 18:00, 19:00, שעות החשיכה כמו שאילן אומר, בסוף אני אשלח את הטכנאים, אבל השורה התחתונה תהיה שאני אפגע בלקוחות, ואני אסביר.

איתן כבל: עמדתו לא התקבלה, אז זה לא חשוב.

שי רז: עזוב את עמדתו.

שי רז: עמדתו באה בהיבט הבטיחותי.

שי רז: בסדר, הטכנאים שלנו יגיעו בשעות האלה, יעשו את העבודה, אבל בסופו של דבר יהיו לא מעט עבודות, אני מדבר על 30%-40% – אני אגבה את זה בנתונים אם תצטרך – שהטכנאי יגיד: אני לא יכול להמשיך כי יש עבודה בחוץ, אסור לי לגעת, ואז הוא יצטרך לנתק את הלקוח וישאיר אותו בלי גז.

שי רז: זה בסדר, אין בעיה להגיע.

שי רז: השאלה אם אנחנו רוצים לשפר שירות או להרוס את השירות.

איתן כבל: תסלח לי.

איתן כבל: נו באמת.

איתן כבל: עכשיו אתה צריך לקבל ממני שירות.

איתן כבל: אתה יודע מה הבעיה?

איתן כבל: כל הבעיות וכל החוקים לא יידרשו כשכולם יבינו שהם לא רק נותני שירות, אלא גם מקבלי שירות.

איתן כבל: אתה נותן לו שירות בגז, הוא נותן לך שירות בנושא - -

אתי בנדלר: בהעברת רהיטים.

איתן כבל: - - בהעברת רהיטים.

איתן כבל: תמיד תחשוב שאתה מחכה לרהיט שלך, והוא כבר מכין את הסיפור – יש סיפורים, אתה יודע.

איתן כבל: עכשיו אפשר גם מגוגל להוציא סיפורים, זה יותר קל, אז אתה במעצר בית – יש לך לקוחות שלך בגז, שאתה צריך לטפל בהם, ואתה על קוצים.

איתן כבל: באותו רגע שכולם יבינו שזה שנותן שירות היום מקבל את השירות מחר, רוב החוקים לא יידרשו כאן.

איתן כבל: כל מה שאני מנסה להגיד לך, שאני לא עוסק עכשיו בטיפול.

איתן כבל: אנחנו בסך-הכול מנסים להסדיר פה רעה צרכנית חולה, שהזמן של הלקוח לא חשוב.

שי רז: אין התנגדות - - -

איתן כבל: חברים יקרים, אלה אירועים שחוזרים על עצמם פעם אחר פעם בכל תחום.

איתן כבל: אני אפילו לא צריך להרחיק עדות.

איתן כבל: סיפרתי פה בוועדה יותר מפעם אחת ששיפצתי לא מזמן, לפני כמעט שנה, את הדירה, עשיתי שיפוץ קל.

איתן כבל: אנשים הרבה פעמים דוחים את השיפוצים רק כי זה נהיה סיוט.

איתן כבל: תבדוק ברבנות הראשית כמה הגיעו לשם בעקבות שיפוצים.

איתן כבל: יותר קל לבנות מאשר לשפץ וגם חצי מהזמן – מי יחכה, מי יבוא, מי ילך, המתנתי לו, אני כבר לא יכולה לחכות, אני לא יכול לחכות.

איתן כבל: חברים, אנחנו יודעים בדיוק.

איתן כבל: זה כבר מור"ק – מורשת קרב – בבתי ישראל.

אורי סגרה: אפשר לשאול שאלה?

שי רז: רגע.

שי רז: רק להשלים.

שי רז: קיבלנו על עצמנו את הנושא של הגעה בזמן - - -

איתן כבל: עם אופוזיציה כזאת אני לא אגיע רחוק.

שי רז: - - - הגעה בזמן, פיצוי כספי – 100%, אין לנו התנגדות לזה, הכול בסדר.

שי רז: זה רק בעניין של עבודה בשעת החשיכה.

איתן כבל: מה שמו של האופוזיציונר?

שי רז: שי.

איתן כבל: מפזגז.

איתן כבל: נכון?

איתן כבל: תקשיב, בעוד דבר אתם אופוזיציונרים.

שי רז: במה?

איתן כבל: אתה לא יודע?

איתן כבל: בחייאת דינק.

איתן כבל: שם נהניתי לראשונה לראות.

איתן כבל: ענף הגפ"מ הרי מגיע, מריחים את אותו ריח של גז.

איתן כבל: כולם באים ומדברים באותה שפה עד שהגיעו להדרכות.

מיכל פנחסי-קריים: הוא לא היה בדיון.

איתן כבל: שם הרעש של הבעיטות הגיע.

עבד אל חכים חאג' יחיא: על הנושא הזה הוא לא קיבל הדרכה.

עבד אל חכים חאג' יחיא: ..

מיכל פנחסי-קריים: אני מאמישרגז.

מיכל פנחסי-קריים: אם יותר לי רק - - -

איתן כבל: וואלה, חלאס כבר עם הגז.

מיכל פנחסי-קריים: רק הבהרה - - -

איתן כבל: מה עכשיו יהיה?

איתן כבל: דיזה צריך להחליף בלילה?

אילן מירון: התיקון המוצע מסוכן.

אילנה מזרחי: זה לא התיקון המוצע.

איתן כבל: מה אתה מדבר איתי על תיקון?

איתן כבל: מה ביקשתי?

איתן כבל: אני אשמע גז, אני לא אתן לדבר.

איתן כבל: כל מה שביקשתי שכאשר אתה מרים טלפון, מתאם ואומר: אדוני, עכשיו 10:15, מתי אתה מגיע?

איתן כבל: אתה אומר: ב-12:00 אני אהיה אצלך.

איתן כבל: כל מה שאני מבקש, שכשיש לי להוציא את הילדים, לקחת אותם לגן, אם תיאמתי איזה בדיקה, שלא תעשה לי מעצר בית.

איתן כבל: זה הכול.

קריאה: זה אין בעיה.

איתן כבל: אדוני יגיד לו – תסלח לי - - -

אילן מירון: אני עובר על החוק פה?

איתן כבל: תקשיב טוב-טוב למה שאני אומר לך.

איתן כבל: אם אתה בא אליו בשעון חורף ואתה אומר לו: אדוני, קבענו, יש כללים ותקנות – אם אדוני לא מכיר אותם, שילך ויקרא אותם – קבענו את התקנות והכללים לגבי עבודה בחושך.

איתן כבל: אם אתה חושב שבשעה 18:00 העבודה שאתה צריך לעשות היא יותר משעה, ואתה כבר נכנס לחושך - - -

אתי בנדלר: והיא תהיה כרוכה בעבודה בחוץ וגם מחוץ לחדר המדרגות.

איתן כבל: - - - אז הנה, יש כללים.

איתן כבל: מה אתם עכשיו חופרים לי? נו באמת.

איתן כבל: תקראו את הכללים לפני שאתם באים.

איתן כבל: זה מקומם.

איתן כבל: אני זה שצריך לזכור את הכללים של כולם.

איתן כבל: אתם לא זוכרים את הכללים שלכם?

איתן כבל: מספיק עם זה.

איתן כבל: די.

איתן כבל: אין יותר גפ"מ פה.

איתן כבל: העניין ברור, רק תגיעו בזמן.

איתן כבל: גברתי.

יעל שכטר סיטמן: עניין אחרון, לא קשור לחשיכה.

איתן כבל: לגפ"מ?

יעל שכטר סיטמן: כן, אבל - - -

איתן כבל: גברתי, תודה רבה.

איתן כבל: אין גפ"מ.

איתן כבל: שמעת?

איתן כבל: זו כבר הטרלה.

יעל שכטר סיטמן: זה לא קשור לעניין הזה.

איתן כבל: זו הטרלה, גברתי.

איתן כבל: תודה.

איתן כבל: שאלה – רצית אדוני לשאול.

אורי סגרה: אני רוצה להבין רק דבר אחד.

אורי סגרה: למה חושבים שאנחנו לא רוצים לתת את השירות ללקוח?

אורי סגרה: אנחנו רוצים לתת שירות ולהגיע בזמן ולפעמים זה באמת לא מתאפשר.

אורי סגרה: איך אנחנו פותרים את הבעיה?

איתן כבל: חבר הכנסת חאג' יחיא.

עבד אל חכים חאג' יחיא: יש לנו בעיה של נותני שירות.

עבד אל חכים חאג' יחיא: לפעמים באותה שעה הוא קובע עם שניים-שלושה.

עבד אל חכים חאג' יחיא: למה?

עבד אל חכים חאג' יחיא: כי הוא רוצה להחזיק אותם ופתאום הם נשארים אצלו בבית - - -

אורי סגרה: זה לא קורה אצלנו.

אורי סגרה: תבין, זה לא קורה אצלנו.

עבד אל חכים חאג' יחיא: אני לא מדבר על יום שאתה הולך לעשות התקנות, שזה יום ארוך.

עבד אל חכים חאג' יחיא: יש מקומות שיש תיקון, ואתה יודע שהתיקון הזה ייקח לך חצי שעה, שעה, אז באותה שעה אתה מחזיק את כולם בבית, וזו אחת הבעיות.

אורי סגרה: אני לא מדבר על שירות, אני מדבר על הַתְקָנוֹת.

איתן כבל: אורי, אני אגיד לך מה הכלל פה.

איתן כבל: הכלל פה שהחברות יוצאות מגדרן למכור.

איתן כבל: אני לא בטוח מה אחרי.

אורי סגרה: זה לא נכון.

איתן כבל: יש פה סדרה של חוקים על מענה טלפוני כדי להשיג אתכם.

איתן כבל: האם אתה ניסית להשיג חברות אחרות כשאתה צריך לקבל שירות?

איתן כבל: הם מגדירים מחדש את המילה סיוט.

אורי סגרה: אנחנו מדברים על משהו אחר.

איתן כבל: שום דבר הוא לא אחר.

איתן כבל: כן, גברתי, בכל זאת הגברת מהתעשייה.

איתן כבל: רק אם לא נאמר.

איתן כבל: אם נאמר, את מורחקת.

יעל שכטר סיטמן: לא נאמר.

יעל שכטר סיטמן: פשוט יש לקחת בחשבון שבבדיקות התקופתיות צריך לעשות התאמות, כי הבדיקות האלה מתבצעות במספר דירות בבניין או במתחם, ולא ניתן לדעת כמה זמן תיקח כל בדיקה ויכולים להיות עיכובים.

איתן כבל: גברתי, ניסית.

איתן כבל: קלוש מאוד.

מיכל פנחסי-קריים: משפט, אדוני.

מיכל פנחסי-קריים: הפניתם לסייג, והסייג, אני חוששת, שהוא לא - - -

אתי בנדלר: יש לכם טענות לתקנות, לא להצעת החוק הזאת.

אתי בנדלר: אתם טוענים שהתקנות שהתקין השר ושאושרו בוועדת הכלכלה לא נותנות לכם מענה.

אתי בנדלר: תפנו עם כל הטענות שלכם לשר ולרשות.

אתי בנדלר: אם השר ישתכנע, הוא יציע תיקון לתקנות.

אתי בנדלר: הבעיה לפי איך שאתם מציגים - - - -

מיכל פנחסי-קריים: פשוט אמרתם שיש מענה בתקנות לסייג.

איתן כבל: יקירה, זה לא החוק.

איתן כבל: תודה.

מיכל פנחסי-קריים: הבנתי.

מיכל פנחסי-קריים: תודה.

אביגיל גוטליב: אנחנו מלשכת המסחר.

אביגיל גוטליב: שלומי יתחיל, אם זה בסדר, ואני אמשיך.

אביגיל גוטליב: לא, מובילים.

אביגיל גוטליב: אנחנו במובילים.

איתן כבל: סליחה, סיימנו.

איתן כבל: האם יש למישהו הערה לפני שאני עובר לנושא הבא?

איתן כבל: מובילי המזון כאן?

איתן כבל: בבקשה.

שלומי לויה: אדוני, אני אתחיל בבקשה.

קריאה: - - -

איתן כבל: אנחנו נשקול את זה.

איתן כבל: כי אם אני מתאם איתך, הבן-אדם צריך להגיע בזמן כי הוא מביא לי אוכל טרי.

איתן כבל: הזמן של מי שמחכה זה לא משנה אם הוא מחכה ללחם או לפסנתר כנף.

איתן כבל: הזמן הוא זמן.

איתן כבל: בסך הכול מה אני מבקש?

לעשות סדר.

איתן כבל: תיאמתי איתך?

איתן כבל: יש איחור של עשר דקות, רבע שעה - - -

אתי בנדלר: אדוני, החוק קובע שמתאמים איתך שעה ומותר לנותן השירות להגיע בטווח של שעתיים מאותה שעה שתיאמו איתך.

איתן כבל: אתה מבין?

איתן כבל: רק מה הבעיה.

איתן כבל: הם לוקחים את הטווח משעתיים.

איתן כבל: לכן כשאמרתי שהבעיה הגדולה שלי - - -

עבד אל חכים חאג' יחיא: שהוא מתכנן מראש - - -

איתן כבל: בדיוק.

איתן כבל: אנחנו מכירים את זה.

איתן כבל: אנחנו ישראלים או לא ישראלים?

אביגיל גוטליב: זה לא קשור בישראלים.

אביגיל גוטליב: אני חייבת - - -

איתן כבל: בסדר, סליחה.

אביגיל גוטליב: הנחת המוצא שלנו פה לא נכונה.

אביגיל גוטליב: אני רק אומר משהו קטן, באמת קטן.

אביגיל גוטליב: אני לא מתמטיקאית, ואם יש פה מתמטיקאי באולם, הוא יגיד את זה טוב ממני, אבל במתמטיקה יש בעיה שנקראת "בעיית הסוכן הנוסע", זו בעיה מוכרת שאין לה פתרון, שאומרת שסוכן נוסע שצריך להגיע לכמה ערים בזמן אופטימלי, אין דרך לחשב את זה.

אביגיל גוטליב: אנחנו יוצאים מנקודת הנחה לא נכונה שאומרת שאנחנו מנסים לדפוק את הלקוחות.

אביגיל גוטליב: זו לא נקודת המוצא הנכונה.

אביגיל גוטליב: נקודת המוצא הנכונה היא שגם מתמטיקאים טובים לא הצליחו לפתור את הבעיה הזאת, ואני בטוחה שאבי מכיר את זה יותר טוב ממני ויוכל לאשר.

אביגיל גוטליב: אין מערכת היום שיודעת לתכנן הובלות בצורה האופטימלית שמר כבל מחפש.

מה זה "אופטימלי"?

יש לו שעה לכאן ולכאן.

מה הבעיה?

אביגיל גוטליב: זה לא מספיק.

אביגיל גוטליב: במובילים זה לא מספיק.

עבד אל חכים חאג' יחיא: בדיוק.

עבד אל חכים חאג' יחיא: המרחק הכי גדול שהמובילים מגיעים אליו זה עד חיפה.

אביגיל גוטליב: זה לא עניין של מרחק.

עבד אל חכים חאג' יחיא: הוא בא ומחלק ואז יש לו טווח של שעתיים לכל אחד, אבל הוא צריך לתכנן את העבודה שלו.

עבד אל חכים חאג' יחיא: סטייה של שעתיים היא - - -

אביגיל גוטליב: היא לא מספיקה.

עבד אל חכים חאג' יחיא: היא מספיק רחבה.

עבד אל חכים חאג' יחיא: היא מספיק רחבה.

אברהם אייל: היא לא מספיק רחבה בתכנון מראש.

עבד אל חכים חאג' יחיא: אני אגיד לך מה הבעיה.

עבד אל חכים חאג' יחיא: הבעיה שאתה מתכנן מראש שיש לך שעתיים, אז אכלת את השעתיים קודם.

עבד אל חכים חאג' יחיא: אכלת מהם שעה, ואז טווח הזמן יותר צר ויותר צר.

אברהם אייל: אני מחברת הובלות גדולה מאוד שמספקת המון מוצרים של הרבה חברות חשמל, תחום החשמל – מקררים, תנורים, מכונות כביסה וכיוצא בזה.

אברהם אייל: נהג יוצא לקו חלוקה של 20-15 נקודות ביום עבודה כזה.

אברהם אייל: זה נכון להיום.

אברהם אייל: אם מראש אני צריך לקבוע לכל אחד שעה מדויקת מתי להגיע אליו, אני לא יודע לתכנן בצורה יעילה את הקו.

עבד אל חכים חאג' יחיא: אתה יודע מה אני אעשה?

עבד אל חכים חאג' יחיא: במקום 15 אני אעשה 12.

עבד אל חכים חאג' יחיא: זה נקרא "תכנון".

קריאה: ואז המחיר יעלה.

אברהם אייל: המחיר לצרכן יעלה.

עבד אל חכים חאג' יחיא: זה התכנון.

עבד אל חכים חאג' יחיא: המחיר של השעות שהוא יחכה - - -

אברהם אייל: בדיוק קלעת למספר, דרך אגב.

עבד אל חכים חאג' יחיא: הזמן שהוא מחכה – אני מכיר את זה.

עבד אל חכים חאג' יחיא: באתי מניהול פרויקטים בבניין.

עבד אל חכים חאג' יחיא: למשל יש לנו פה קבלן שיפוצים מהתאחדות הקבלנים.

עבד אל חכים חאג' יחיא: אם אתה לא עושה את היציקה הראשונה, אתה באי-ודאות.

עבד אל חכים חאג' יחיא: הקבלנים כבר מבינים שאם אתה לא ביציקה הראשונה, אתה באי-ודאות עד שמגיעה המשאבה, עד שמגיע הבטון.

עבד אל חכים חאג' יחיא: אתה מתכנן ל-15, תכנן ל-13, וזה לא יהיה על חשבון בן-אדם שמחכה לך בתוך הבית.

אברהם אייל: אתה צודק בדיוק, היעילות תרד בסביבות 30%, ומישהו ישלם את זה.

מיכל פנחסי-קריים: המחיר יעלה.

עבד אל חכים חאג' יחיא: המחיר של מי שמחכה, העצבים.

עבד אל חכים חאג' יחיא: את יודעת מה יכול לבטל הבן-אדם כשלא מגיעים אליו?

עבד אל חכים חאג' יחיא: איתן דיבר על זה – להביא את הילדים מבית הספר, אולי הוא עצמו נותן שירות, אולי הוא קבע דברים אחרים ופתאום התיקון שהוא צריך נפל לו בפתאומיות.

עבד אל חכים חאג' יחיא: הוא צריך לקבל את השירות ואז הוא יבטל דברים אחרים.

עבד אל חכים חאג' יחיא: תתכנן נכון.

אתי בנדלר: אדוני, אני רוצה לומר הערה כללית.

אתי בנדלר: הצעת החוק שמונחת עכשיו בפני הוועדה, ובה דנים, מרחיבה את תחולת ההוראה הקיימת בחוק כבר משנת 2008, וקובעת הוראות לעניין ביקור טכנאי.

אתי בנדלר: עכשיו פשוט אומרים שזה לא יהיה רק טכנאי, זה יחול גם במקרים האלה, האלה והאלה.

אתי בנדלר: זו מהות הצעת החוק.

אתי בנדלר: אבל מה קרה משנת 2008 שהחוק הזה התקבל ועד שנת 2018, שבה אנחנו נמצאים, והחוק הזה עובד?

אתי בנדלר: זאת אומרת, הוא חל על סקטור די גדול גם היום של טכנאים ומצליחים לעמוד בזה.

אתי בנדלר: ומי שלא מצליח ומאחר מעל ארבע שעות, אז יש זכות לפיצויים.

ולא הייתה עליית מחירים דרמטית דווקא בדיון הזה.

אתי בנדלר: פתאום אי-אפשר כשאנחנו מדברים במובילים?

אתי בנדלר: פתאום זה לא ישים?

אתי בנדלר: משהו כבר נלמד.

אברהם אייל: יש הבדל מהותי בין מובילים לטכנאים.

עבד אל חכים חאג' יחיא: הקליינט שאתה נותן לו את המחיר.

עבד אל חכים חאג' יחיא: תאמין לי, התוספת של עוד 20, 30, 50 שקלים, שאתה מבקש ממנו, וזה מעלה לו את המחיר, זה לא מה שיקבע אם הוא יקנה.

עבד אל חכים חאג' יחיא: זה מוכר.

עבד אל חכים חאג' יחיא: אתה יודע למה?

עבד אל חכים חאג' יחיא: כי הם לא מתווכחים רבות על ההובלה.

עבד אל חכים חאג' יחיא: זו אחת הבעיות, שאתם קובעים את המחירים של ההובלות.

זה יותר מורכב, זה קשור לעבודה.

אתי בנדלר: בדיוק כך.

אתי בנדלר: זה לא פחות מורכב מאשר הרכבת רהיט, אבל המציאות הוכיחה שלמרות כל החששות, ניתן היה לעמוד בחוק והוא עובד.

עבד אל חכים חאג' יחיא: הטכנאי יודע לעשות את הממוצעים שלו ולדעת פחות או יותר כמה.

דורון זינגר: זה לא שכל טכנאי עובד לבד.

דורון זינגר: זה מערכת שלמה.

עבד אל חכים חאג' יחיא: הוא מכיר את המסלול, אז הוא יודע בדיוק לאן להגיע.

אברהם אייל: זה לא מסלולים קבועים.

אברהם אייל: זה מסלולים חדשים בכל פעם מחדש.

עבד אל חכים חאג' יחיא: המסלולים זה הרחוב המקביל או שני רחובות אחורה.

מה אתם מציעים?

שתהיה הפקרות?

אורי סגרה: אני חושב שיש פה הטעיה.

אורי סגרה: אנחנו לא רק מובילים את המוצר - - -

עבד אל חכים חאג' יחיא: הבנו.

עבד אל חכים חאג' יחיא: הבנו את המקרה שלך, ואפילו גם הבנתי שאתה תלוי גם באחרים.

עבד אל חכים חאג' יחיא: אבל אם אנחנו נתחיל להחריג - - -

אורי סגרה: לפחות להרחיב את השעות.

אורי סגרה: משהו.

עבד אל חכים חאג' יחיא: המקרה שלך אולי מחייב חשיבה אחרת, אבל למה להרחיב לשאר?

עבד אל חכים חאג' יחיא: יש לך שעתיים.

עבד אל חכים חאג' יחיא: מה הבעיה?

עבד אל חכים חאג' יחיא: אמרתי קודם כשישבתי שם, הבעיה שמתכננים את האיחור מראש, ואז יש חריגה מצטברת.

עבד אל חכים חאג' יחיא: זו אחת הבעיות.

אורי סגרה: לא.

אורי סגרה: ממש לא.

אורי סגרה: אני מצטער, אבל זה לא ככה.

אורי סגרה: אנחנו לא מתכננים את האיחור מראש.

עבד אל חכים חאג' יחיא: אנחנו מדברים על הכלל.

עבד אל חכים חאג' יחיא: אני מבקש שירות מבזק למשל, וזה קרה לי אישית.

עבד אל חכים חאג' יחיא: אומרים לי: נגיד בין 08:00 ל-14:00.

עבד אל חכים חאג' יחיא: מה זה בין 08:00 ל-14:00?

עבד אל חכים חאג' יחיא: זה מעצר בית.

הדר מרלי: טכנאי בזק לא מוביל טובין, הוא לא מוביל מוצר על הגב שלו.

הדר מרלי: הוא בא עם תיק קטן של מברג ופטיש.

עבד אל חכים חאג' יחיא: לא הבנת מה אמרתי.

הדר מרלי: זה משנה.

הדר מרלי: זה משנה מאוד.

עבד אל חכים חאג' יחיא: עוד פעם.

עבד אל חכים חאג' יחיא: הוא אומר שמתכננים את האיחור מראש.

עבד אל חכים חאג' יחיא: זאת אחת הבעיות.

עבד אל חכים חאג' יחיא: זה כמו בקופת חולים, אתה מגיע ואתה רואה את הרשימה, חמישה אנשים באותה שעה ובאותה דקה.

הדר מרלי: אדוני, אנחנו תלויים בתשתיות שלא תלויות במתקין.

הדר מרלי: אנחנו תלויים במעלית תקולה.

הדר מרלי: אנחנו תלויים במוביל שמסייע להעלות את המוצרים.

אתי בנדלר: כמה אפשר להשתמש במילים "מעלית תקולה" או ב"מנוף"?

עבד אל חכים חאג' יחיא: ביום שיהיה המקרה הזה, שאפשר לקרוא לו "כוח עליון", שבגללו לא הצלחת, תאמיני לי שאם זה יגיע לבית משפט או יגיע למועצה לצרכנות, יוכלו להבין את זה.

אורי סגרה: אנחנו לא רוצים להגיע לשם.

עבד אל חכים חאג' יחיא: אנחנו לא רוצים לעשות את המקרה החריג כאילו הוא הכלל.

לאה פדידה: היושב-ראש, הפוך.

לאה פדידה: ברהיטים צריך הכי הרבה לעמוד בזמן.

לאה פדידה: מה יש להם?

לאה פדידה: מתפתחת פתאום בעיה - - -

הדר מרלי: את יודעת כמה מורכב להתקין מטבח?

עבד אל חכים חאג' יחיא: דיברנו על זה שפתאום יש מעלית מקולקלת.

עבד אל חכים חאג' יחיא: בעל הבית שהגעת אליו בזמן ולא הצלחת להרים את הריהוט או להרים את שאר הטובין שאת מביאה, הוא יבין.

הדר מרלי: זה לא ריהוט.

הדר מרלי: חדרי ארונות, מטבחים.

הדר מרלי: אני לא מדברת איתך על כורסת טלוויזיה, אני מדברת איתך על מוצרים שמורכב להרכיב אותם.

עבד אל חכים חאג' יחיא: האם מישהו מכיר מקרה אחד שבעל מקצוע בא להתקין, מצא שיש מעלית מקולקלת ופתאום הלכו לבית משפט כי הוא לא סיים בזמן?

עבד אל חכים חאג' יחיא: לא נראה לי שיש מקרה כזה.

אורי סגרה: הבא בתור הוא הבעיה.

דורון זינגר: החוק עוד לא קיים, בגלל זה לא היינו צריכים להגיע לבית משפט.

דורון זינגר: ביום שהחוק יצא, יצאו כל הפרסומים בעיתונות, אז כן, נצטרך להגיע לבית משפט בגלל עיכוב כזה או אחר.

הדר מרלי: אתם חושפים אותנו, אנחנו חשופים יותר.

עבד אל חכים חאג' יחיא: שעתיים אני חושב שזה זמן מספיק.

עבד אל חכים חאג' יחיא: כמה זמן זה להרים את הרהיטים?

עבד אל חכים חאג' יחיא: כמה זמן זה להרים את הארון?

אורי סגרה: זה לא רק להרים.

אורי סגרה: יש הרבה בעיות.

אורי סגרה: יש בלת"מים בדירה שאנחנו צריכים להתמודד איתם.

אורי סגרה: לפעמים זה לא תלוי בנו.

אורי סגרה: והבעיה היא שלא הלקוח הספציפי נפגע, זה הלקוח אחריו.

אורי סגרה: זה הכול.

עבד אל חכים חאג' יחיא: הבנתי.

אורי סגרה: אם אתם לא רוצים להחריג את זה, לפחות להאריך את הזמן.

הדר מרלי: זה זמן היערכות.

הדר מרלי: לא מספיק - - -

עבד אל חכים חאג' יחיא: חברים, תבקשו רשות כדי לדבר, כי אנחנו מנהלים דיון.

שלומי לויה: אני היועץ המשפטי של איגוד לשכות המסחר.

שלומי לויה: כמה הערות קצרות בהקשר הזה.

שלומי לויה: קודם כול, יש הבדל מהותי בין מוביל לבין טכנאי.

שלומי לויה: אם טכנאי לצורך העניין נתקע, אפשר להקפיץ טכנאי אחר.

שלומי לויה: אם מוביל נתקע בדרך עם הסחורה, אי-אפשר להחליף אותו.

שלומי לויה: זה שוני מהותי בין שני הגורמים האלה.

אתי בנדלר: אין טכנאי רזרבי.

אתי בנדלר: אני לא מכירה את החברה שמחזיקה בסטנד ביי טכנאי למקרה שטכנאי אחר יתקע.

שלומי לויה: לי באופן אישי זה קרה.

אתי בנדלר: אז אתה בר מזל.

עבד אל חכים חאג' יחיא: אנחנו לא מכירים טכנאים ספייר.

עבד אל חכים חאג' יחיא: לא הכרנו את המונח הזה.

שלומי לויה: אדוני, זאת רק נקודה אחת.

שלומי לויה: אני חושב שהבעיה המרכזית בהקשר הזה, חוץ מהעובדה שמתערבים כאן

שלומי לויה: בחופש החוזים בצורה דרקונית בהקשר הזה – אני מבין שזה מה שהוועדה רוצה להעביר, אבל עדיין אפשר להעביר גם את הדברים שלנו בהקשר הזה.

שלומי לויה: שירות זה עניין של תחרות.

שלומי לויה: אם מישהו מעוניין להוביל את זה ב-X זמן ולגבות מהלקוח יותר כסף, זו זכותו המלאה.

שלומי לויה: ומי שרוצה לעשות את זה בדרך אחרת, זה עניין של שירות ותחרות על ליבו של הלקוח.

שלומי לויה: זה לא דבר שצריך להסדיר בחקיקה.

שלומי לויה: זה דבר ראשון.

שלומי לויה: דבר שני - - -

עבד אל חכים חאג' יחיא: למה שלא תיתן את השירות בזמן המהיר ביותר כך שהאזרח ייהנה, ואם הוא מוכן לשלם, הוא יקבל הצעות מחיר?

עבד אל חכים חאג' יחיא: אני מגיע מחר, אתה מגיע היום, אז הוא יבקש שתגיע היום ותקבל יותר כסף.

עבד אל חכים חאג' יחיא: מה הקשר?

שלומי לויה: יש כאן חובה חוקית.

שלומי לויה: אנחנו יוצרים כאן הרבה מאוד תקדימים.

שלומי לויה: אדוני, ישראל היא המדינה היחידה בעולם שמאפשרת החזרת מוצר וקבלת כסף גם כאשר אין שום פגם במוצר, גם כאשר המוכר לא - - -

עבד אל חכים חאג' יחיא: אתה מדבר על חוק אחר.

שלומי לויה: גם כאן יהיה לנו תקדים ראשוני.

לאה ורון: זה לא מדויק.

לאה ורון: אדוני, זה לא מדויק לגמרי מה שאתה אומר.

שלומי לויה: מבחינה חוקית אני מדבר.

לאה ורון: חייתי ארבע וחצי שנים באוסטרליה.

לאה ורון: זה לא מדויק מה שהוא אומר.

אתי בנדלר: סליחה, מר לויה, אתה זורק אמירות שאתה צריך קצת לפרט.

אתי בנדלר: כשאתה אומר דבר כזה, אתה צריך להביא בחשבון שכאשר הכנסת חוקקה את ההוראה הזאת זה היה אחרי שנערך משפט השוואתי והסתבר שבהרבה מאוד מדינות זה מנהג הסוחרים.

שלומי לויה: מנהג, לא בחקיקה.

שלומי לויה: זה וולונטרי.

אתי בנדלר: לא היה צורך לעגן את זה במקומות אחרים בחקיקה, כי שם זה היה מקובל, ומדינת ישראל כמדינה שתופסת את עצמה כמדינה מערבית מתקדמת, בה הנוהג הזה לא היה קיים, ולכן היה צריך לעגן את זה בחקיקה.

איתן כבל: כיוון שאני המחוקק בעניין הזה, אז אנא, אדוני, אני מפנה אותך לאוניברסיטת בר אילן, שם נעשה מחקר על-ידי מי שאני לא זוכר את שמו, ובישראל זאת הצלחה ענקית.

איתן כבל: לא קם לו ליין חדש של גברות וגברים שהולכים לחנות בערב לקנות להם שמלה או חליפה - - -

לאה פדידה: אין שימוש ציני בחוק.

איתן כבל: בניגוד לכל ההפחדות אין שימוש ציני.

איתן כבל: נהפוך הוא, מי שהיה נוכל, נשאר נוכל, וזה לא הפך עכשיו לליין חדש של נוכלים בתחום.

איתן כבל: לכן אני רוצה להרגיע בעניין הזה.

איתן כבל: העניין הזה כבר נבדק.

איתן כבל: בבקשה, גברתי.

שלומי לויה: רק שנייה, אני ברשות דיבור.

לאה פדידה: אני רוצה להעיר לך שציינת שזה שוק תחרותי.

לאה פדידה: אחרי שכבר קניתי את המוצר, אני שבויה בידיים שלך.

דורון זינגר: לא.

דורון זינגר: את יכולה לבטל אותו בכל שנייה.

לאה פדידה: עד שהמוביל מגיע ועד שהטכנאי מגיע - - -

איתן כבל: היא לא התכוונה לזה.

איתן כבל: הציבור הישראלי – גם אתם בתחומים שהם לא בתחום העיסוק הספציפי שלכם – כשאתה מנסה להשיג אחת מחברות התקשורת, אחת מחברות הטלוויזיה הרב-ערוצית, זה עובד כך, Once אתה רוצה לקנות, עוד לא חייגת 1, כבר ענו לך, תמיד יודעים לתת לך את כל התשובות, את כל הפתרונות, גם מה שאתה לא רוצה.

איתן כבל: הם אומרים: אם כבר קנית, אני רוצה להציע לך עוד משהו טוב, יכול להיות משהו משלים.

איתן כבל: תמיד יש להם את התשובות האלה.

איתן כבל: Once שכבר גיהצת, הם מגהצים אותך.

איתן כבל: אנחנו חלוקים.

איתן כבל: באיזה ארץ אתה חי?

דורון זינגר: אני בישראל, שבירתה ירושלים.

איתן כבל: רציתי רק לוודא.

שלומי לויה: אדוני, דיברת קודם על העניין שאתה מוכן ללכת - - -

איתן כבל: אדוני יקצר.

איתן כבל: בבקשה.

שלומי לויה: מאוד אקצר.

שלומי לויה: אני חושב שאחת הבעיות המרכזיות בהקשר הזה של ההצעה של אדוני זה העניין של העומס בדרכים והפקקים.

שלומי לויה: אנחנו יודעים שישראל היא מדינה פקוקה, ועל-פי התחזיות זה רק ילך ויתעצם.

שלומי לויה: כולנו נהיה בפקק אחד גדול.

שלומי לויה: כמות כלי הרכב עולה, התשתיות לא מספיקות - - -

איתן כבל: אתה אומר שתעשה תיקון ביום.

שלומי לויה: לא אמרתי שאני אעשה תיקון ביום, אדוני.

שלומי לויה: אני רק מבקש דבר אחד.

שלומי לויה: אמרת שאתה רוצה בהקשר הזה הצעות לפתרון.

שלומי לויה: לא שמענו מה אדוני מציע.

איתן כבל: מה אדוני רוצה?

שלומי לויה: קודם כול, אפשרות לכל המשאיות האלה לנסוע בנתיבי תחבורה ציבוריים.

שלומי לויה: אנחנו יודעים שהיום נתיבי התחבורה הציבוריים לא - - -

איתן כבל: יש עוד הצעה, להצמיד להם מנועים והם יעופו...

שלומי לויה: אדוני, אפשר לא לקבל שום פתרון, להפיל הכול על העסקים, הכול בסדר, לטובת הצרכן, ולא לשמוע את הצד של העוסקים.

איתן כבל: תודה, יקירי.

שלומי לויה: שנייה.

שלומי לויה: אני מציע הצעות.

איתן כבל: בוא נעשה את הסדר הבא, אל תחנך אותי - - -

שלומי לויה: אני לא מחנך אותך.

איתן כבל: אתה כן.

איתן כבל: אל תחנך אותי בכל הנוגע למערכת יחסים עם לקוח, עוסק וכו'.

איתן כבל: הרבה מאוד חוקים עברו פה ביוזמה שלנו, שנותנים רוח גבית לעוסקים.

איתן כבל: אז אנא, אל תטיף לי.

שלומי לויה: אני לא מטיף.

שלומי לויה: ביקשת פתרונות.

איתן כבל: אני מבקש מאדוני לסיים.

איתן כבל: הבנתי את העניין הזה.

איתן כבל: אני רוצה להזכיר לך שזה לקראת קריאה ושנייה ושלישית.

איתן כבל: תיכף הוא יצא, אפרופו גפ"מ, מפה, מהחפירה.

איתן כבל: די חלאס.

איתן כבל: הבנו.

שלומי לויה: אדוני ברצינות.

שלומי לויה: מה הבנת?

שלומי לויה: עוד לא התחלתי לדבר.

שלומי לויה: מה הבנת?

איתן כבל: הבנתי את מה שאדוני אומר.

איתן כבל: ההצעות שלך, שאתה נותן לי, שאני אאפשר פה בחוק הזה, כדי שתגיעו בזמן, לתת לך עכשיו לנסוע בנת"צ.

איתן כבל: נו באמת, אתה מצחיק אותי?

איתן כבל: זאת בדיחה?

שלומי לויה: מה בדיחה בזה, אדוני?

שלומי לויה: למה זו בדיחה.

איתן כבל: נו באמת.

שלומי לויה: מה שמקל על עסקים זה בדיחה?

איתן כבל: שייסע בנת"צ?

שלומי לויה: למה לא? נת"צ הוא מלא ומפוצץ?

שלומי לויה: אדוני, איפה הפתרון לבעיות שבמקומות מסוימים, למשל בתל אביב, אין לך חניה?

שלומי לויה: מה אתה עושה במקומות שבהם החניה היא לתושבי האזור בלבד?

שלומי לויה: איזה פתרונות אדוני מציע לעוסקים חוץ מאשר להגיד שכולם רוצים לדפוק את הצרכן כל הזמן?

איתן כבל: אדוני, הבנתי.

איתן כבל: תודה.

שלומי לויה: אני שואל, אדוני.

איתן כבל: הבנתי.

איתן כבל: תודה.

שלומי לויה: תודה רבה, אדוני.

איתן כבל: כל הבעיות האלה, כשאני קונה את זה ממך, לא עולות.

איתן כבל: נכון?

איתן כבל: כשאני קונה ממך ומשלם במיטב כספי, אז זה בסדר.

איתן כבל: אז אתה עוטף אותי, מלטף אותי, נותן לי את מה שאני רוצה.

איתן כבל: על מה החוק?

איתן כבל: כשאני בסך-הכול מבקש - - -

למה אתה לוקח את זה - - -

איתן כבל: כי זה מעצבן החוצפה הזאת.

איתן כבל: האיש שעוסק בתחום, הוא צדיק.

איתן כבל: אם הייתי יכול להעמיס פה את האנשים עם אלפי תלונות – זמן לא זמן, שירות לא שירות - - -

לאה ורון: יחס לא יחס.

איתן כבל: יחס לא יחס.

איתן כבל: אני לא רוצה להגיד לך מה אמרו לאשתי בטלפון.

איתן כבל: קבענו, היא קבעה זמן.

איתן כבל: אני לא רוצה להביא את התלונות האישיות שלי לכאן, אבל אלה תלונות שמתקיימות פעם אחר פעם.

לאה ורון: זה בעיות כלליות של צרכנים.

איתן כבל: אין אחד שאני לא מקבל את זה ממנו.

איתן כבל: עשרות פניות אלינו, אז תפסיק.

איתן כבל: אנשים משלמים מכספם.

איתן כבל: זה לא עכשיו קנייה חד-פעמית, זאת מערכת יחסים מתמשכת.

שלומי לויה: אנחנו מבקשים מאדוני לעזור לנו להביא את המוצר בזמן.

שלומי לויה: למה הצעה בנת"צ היא הצעה חצופה?

איתן כבל: תודה, אדוני.

שלומי לויה: בוא נשלב ידיים, נעזור כולנו לצרכן.

איתן כבל: תודה, אדוני.

שלומי לויה: למה לא?

איתן כבל: אדוני, תודה.

איתן כבל: כן, בבקשה.

דורון זינגר: אני מחברת מיניליין, דיברנו גם בפעם הקודמת.

דורון זינגר: אני מודה שמאז הפגישה הקודמת פה בוועדה עבדנו קשה מאוד כדי למצוא פתרונות לכל הנושא הזה.

דורון זינגר: היינו בכל החברות בשביל לבדוק את היכולת לתכנן את הקו בחלון הזמן המתבקש.

דורון זינגר: תן לי רק דקה לסיים עד הסוף.

דורון זינגר: הבעיה היחידה שיש לנו כרגע, בשביל לעמוד בחוק, עם כל הבעיות וכל הדברים שיש - - -

איתן כבל: זה זמן היערכות.

דורון זינגר: עזוב רגע את זמן ההיערכות.

דורון זינגר: זה מעמד התיאום.

דורון זינגר: מה שאנחנו מבקשים שבמעמד התיאום אנחנו ניתן חלון זמן גדול יותר, בסוף היום אנחנו נחזור ללקוח בהודעה שנותנים לו את הזמן שנקבע בחוק, קרי, אותו חלון זמן של שעתיים.

דורון זינגר: זה נשמע לך מתחכם, אני אסביר לך למה זה.

איתן כבל: לא הבנתי.

גם אני לא הבנתי.

דורון זינגר: אני אסביר.

דורון זינגר: אני לא יודע מי הלקוח שיקנה ממני מחר, מחרתיים, אם הוא גר בראשון, אם הוא גר בגבעת שמואל.

דורון זינגר: אין לי מסלולים קבועים.

דורון זינגר: עם כל הסטטיסטיקות וכל הדברים שעשינו, אין עדיין מסלולים קבועים.

דורון זינגר: בשביל לגרום לנו לא להוריד – מה שדיברנו קודם עם חבר הכנסת – להוריד את כמות ההובלות ביום, ובגלל זה לייקר את המחיר, ישבנו עם החברות ומה שאנחנו צריכים בשלב התכנוני לתת לנו טולרנס יותר גדול.

דורון זינגר: קרי, אני מתקשר אליך, אומר לך: אני מחר רוצה לבוא אליך בין 08:00 ל-12:00, ועד השעה 17:00 אני אשלח לך אס.

דורון זינגר: אמ.

דורון זינגר: אס שאומר לך מה השעתיים המדויקות.

דורון זינגר: קרי, אם זה 08:00 עד 10:00 או 10:00 עד 12:00.

בערב של אותו יום שדיברת איתו.

דורון זינגר: כן.

דורון זינגר: כן.

קריאה: זה יעזור לתכנון.

דורון זינגר: זה יגרום לנו ליכולת לתכנן את הקו ולא לפגוע ולהעלות את מחירי ההובלה.

אתי בנדלר: אם זה יהיה יומיים קודם, האם זה אפשרי?

דורון זינגר: לא.

דורון זינגר: זה תמיד קורה ביום לפני ההפצה.

אתי בנדלר: כמו שאתה צריך לתכנן את היום שלך, גם הצרכן צריך לפעמים לתכנן את יומו.

אתי בנדלר: הוא צריך להודיע למקום עבודתו מתי הוא יגיע.

אתי בנדלר: בערב הוא כבר לא יכול לעשות את זה.

אברהם אייל: להיפך, זה מקל עליו.

דורון זינגר: אני לא חושב שבערב אי-אפשר לעשות את זה.

אברהם אייל: בצהריים הוא מקבל חלון זמן הרבה יותר קטן.

דורון זינגר: הוועדה הזאת תיגמר והחוק יקרה או לא יקרה, ולי יש משהו שחשוב שתדעו.

דורון זינגר: לפחות החברות שיושבות פה, לדעתי אני לא מדבר בשם כולן, המטרה שלנו זה לא לדפוק את הצרכן.

איתן כבל: דורון, יקירי, אני רוצה ללכת לקראתך.

איתן כבל: אתה עושה לי פיליבסטר, ואני רוצה לסיים.

דורון זינגר: לא.

איתן כבל: התכוונתי לא במכוון.

איתן כבל: תן לנו להתקדם בעניין הזה.

איתן כבל: יש שכל בזה.

איתן כבל: אני לא פוסל את העניין הזה, לפעמים זה טוב גם לצרכן, גם אצלו משתנים דברים בתהליך הזה.

אתי בנדלר: לצרכן אין מה לומר בעניין הזה, פשוט יכתיבו לו את השעתיים.

אתי בנדלר: יש להם מסלול שהם צריכים לתכנן.

איתן כבל: מה העניין?

איתן כבל: המציאות שתוארה של פקקים, אנחנו לא יכולים להתעלם ממנה.

איתן כבל: הרי מה העניין?

איתן כבל: המצב היום הוא כאוס.

איתן כבל: בסך-הכול אני מנסה לא לעשות עכשיו מרבד פרחים - - -

יש עוד משהו.

איתן כבל: אני אאפשר לך.

רק להוסיף עליך.

זה אחרת כשמדובר בהובלה.

לא מדובר פה על משהו שצריך מישהו מסוים שיישאר בבית לחכות כי צריכים להתקין עכשיו ולהזיז דברים, רק לקבל את המשלוח.

אתי בנדלר: לא.

אתי בנדלר: בפירוש הם דיברו - - -

כרגע מדובר על הובלה.

אתי בנדלר: הובלה שהרבה מאוד פעמים כוללת הרכבה של רהיטים.

אתי בנדלר: על זה הם דיברו.

צריך להתחשב גם בסדר-היום שלו.

איתן כבל: בוודאי.

איתן כבל: בוודאי.

איתן כבל: חברים יקרים, לא תתנו לי להעביר את החוק.

איתן כבל: אני בסך-הכול מנסה למצוא את נקודת האיזון.

איתן כבל: הרי מה העניין?

איתן כבל: אם תעשו הבה נתחכמה לו - - -

דורון זינגר: אין לי מה להתחכם.

איתן כבל: לא, אתה, דורון.

איתן כבל: דורון, אתה יכול לדבר בשם עצמך, גם אם אתה מייצג יותר מאשר את עצמך.

איתן כבל: אתה לא יכול לתת פתרונות לכל התירוצים שיישמעו, כמו שאני לא יכול.

איתן כבל: אני מנסה לקחת את רוב האירועים, לא נקודות קצה.

איתן כבל: ברור לי שגם אחרי זה יהיה הפקק, הוא לא נתן את כל הפרטים, והוא יגיד: לא שאלת אותי, לא ענית.

איתן כבל: אנחנו מכירים את זה.

איתן כבל: אני מתכוונן על המסה הקריטית של התלונות, לא נקודות הקיצון של התלונות.

איתן כבל: זה כל מה שאני רוצה, זה הכול.

איתן כבל: זה נשמע לי הגיוני, אבל העניין הוא כזה – מה טווח ההגעה שאנחנו נותנים נכון לרגע זה?

אברהם אייל: אנחנו רוצים לתת את השעתיים האלה רק אחרי שתכננו את קו יום המחרת.

איתן כבל: אני אגיד לך מה הפחד הגדול שלי גם בזה.

איתן כבל: זה עלול להיה

איתן כבל: פך להיות המנהג.

קריאה: גם דו-שלבי.

לאה ורון: מה מונע ממנו לעשות את זה כבר היום?

דורון זינגר: זה יהיה המנהג.

דורון זינגר: אני לא רוצה סתם להטעות אותך.

דורון זינגר: אני צריך את זה רק בזמן שאני מתאם איתו, בשביל שאני אוכל לנסות לתכנן את הקו הכי טוב ביום לפני ההפצה.

דורון זינגר: הרי יש לקוחות שאתה מתאם איתם גם שבוע מראש, כשזה הרצון של הלקוח.

איתן כבל: העניין שמטריד אותי שהלקוח הופך להיות מספר.

הדר מרלי: אדוני, אנחנו חיים בעולם תחרותי.

איתן כבל: עשי לי טובה.

הדר מרלי: יש לנו רצון לתת את השירות המיטבי ללקוח.

איתן כבל: אני רוצה להגיד לך את הדבר הבא, גברתי מאיגוד הריהוט: בשירות לצערי עדיין אין תחרות.

איתן כבל: לצערי.

איתן כבל: לצערי הרב.

אברהם אייל: זה לא נכון.

איתן כבל: אני אגיד לך מה ההבדל.

איתן כבל: אין לי רק טלוויזיה בבית, יש לי עוד כמה מוצרים - - -

אברהם אייל: גם לי לא.

איתן כבל: זכית.

איתן כבל: אפשר בקדנציה, במושב הבא, בשנה הבאה שנדליק משואות, שידליקו משואות המאושרים מהשירות.

איתן כבל: הנה, כבר יש לנו המלצה.

איתן כבל: עזוב נו, בחייאת דינק.

איתן כבל: כן, גברתי.

אילנה מזרחי: אני רוצה להפנות את תשומת לב הוועדה לסעיף 18א(ג)(1), שהוא קובע את התיאום של השעה ולא של טווח השעות.

אילנה מזרחי: תיאום של טווח שעות ממילא מתאפשר היום בסעיף קטן (2), שקובע שאם הצרכן מעדיף, אפשר לקבוע בין השעה נגיד 08:00 ל-10:00.

איתן כבל: אני אגיד לך למה אני כן הייתי מוכן ללכת.

איתן כבל: יש שעה, היא שעה.

איתן כבל: קבעתי איתך ואני בא.

איתן כבל: מה העניין?

איתן כבל: תזכור את הדבר הבא, כשאני מתקשר אליך, קבענו מראש, אמרתי לך שאני בין 08:00 ל-10:00, כל החיים שלי מכווננים מ-08:00 עד 10:00, ב-11:00 אני כבר צריך להיות - - -

דורון זינגר: בדיוק.

אתי בנדלר: נכון?

אתי בנדלר: זו ההצעה.

איתן כבל: הבנתי.

אילנה מזרחי: קודם כול צריך לשים לב שזה באמת מה שהצרכן מעוניין בו, מכיוון שלפי הוראות סעיף 18א(ג)(2) הצרכן צריך להסכים שיקבעו איתו טווח ולא שעה ספציפית.

אתי בנדלר: הם לא רוצים לקבוע - - -

דורון זינגר: שעה ספציפית.

דורון זינגר: אפילו בקופת חולים אין שעה ספציפית.

איתן כבל: האמת, אני אגיד לך, אני לא חושב שזאת הצעה רעה.

איתן כבל: כשאתה במועד הקביעה אתה אומר לו: אתה בין 08:00 ל-12:00 ו-24 שעות לפני אני אודיע לך - - -

אילנה מזרחי: הוא לא מודיע על שעה.

אתי בנדלר: הוא לא מדבר על 24 שעות.

אתי בנדלר: זה מה ששאלתי אם אפשר יומיים קודם ואמרו לי שלא.

אתי בנדלר: תגיד 24 שעות, אין בעיה.

איתן כבל: מבחינתי אם אתה יודע להגיד לי 24 שעות - - -

אברהם אייל: אי-אפשר 24 שעות, אתה לא עושה כלום.

אברהם אייל: כל המטרה שלנו הייתה גם בשביל שלא יועלו המחירים וגם כרגע אלה היכולות שיש.

איתן כבל: מה הקשר להעלאת מחיר להגעה בזמן?

אברהם אייל: אני מסביר.

איתן כבל: תסלח לי.

אתי בנדלר: הם יוצאים מראש בהנחה שהם יכולים לא להיות קשורים לשעה מסוימת, ולכן מקסימום הלקוח יחכה יותר.

הדר מרלי: הוא לא יחכה.

הדר מרלי: את צריכה עוד - - -

קריאות: - - -

הדר מרלי: זה עוד משכורת, זה עוד תשתית, זה עוד משאית, זה עוד עלויות על הצרכן.

אני חושב שיש פה חלוקה בין סוגי השירות.

אני נוגע במה שנגעתי קודם.

יש הבדל כשאותה חברה צריכה לעשות סידור עבודה, שמדבר על הובלה, פלוס הרכבה וזה טכנאי, לבין רק תכנון מסלול.

זה יותר מלתכנן מסלול, זה לקחת בלת"מים לעבודה כזאת.

יש הבדל גדול כשאתה מתכנן את זה גם לצרכן שאמור לקבל את השירות הזה.

שירות שהוא יותר מורכב של עבודה וכו', צריך גם בן-אדם שיהיה בבית, שמבין איפה לפרק ואיפה להרכיב.

איתן כבל: אתה רוצה לעשות הבחנה בין הרכבה לבין - - -

אני רוצה לעשות הבחנה אחרת.

הרעיון שהוא נתן קודם, לעשות את זה על מוצרים שבאים בהובלה, הובלה בלבד, לא הרכבה ולא כלום.

פה יש היגיון.

הרי זה סוג של דברים שאתה שולח מיום אחד ליום השני.

אנחנו רוצים שזה יקרה ככה.

ובערב יושב אותו מנהל עבודה, הוא מתכנן ומתקשר ללקוח ואומר לו: תקשיב, אמרתי לך שזה יהיה בין 17:00 ל-18:00 – לא, זה יהיה בין 16:00 ל-18:00, זה מסתדר לי יותר טוב.

למה?

כי הוא בונה מערכת כמו של ג'י.

פי.

אס או משהו כזה.

הוא בודק את עצמו ויודע לאן זה הולך.

בחלק השני, שקשור למשהו שהוא יותר מורכב, או להרכבה או ריהוט, הרי זה לא דברים שקופצים מרגע לרגע.

לא קנית אתמול ומחר בבוקר כבר באים להרכיב לך.

עם כל הכבוד, אלה דברים שצריך לתכנן אותם מראש, לסגור עם הבן-אדם מראש, אם אכלת אותה קצת לכאן או לשם ויוצא לך חור של שעה שטכנאי מובטל, זה משהו אחר, אבל אני חושב שהפרדה כזאת תייעל מאוד את החלק שהוא רק חלק של הובלה ונתינת מוצר ללקוח לבין הנושא המורכב ביותר.

לשיקול דעתך.

וגיף אליאב: אני חושש שנייצר פה מערכת של תיאום כפול ולא בטוח שנשיג את הלקוח.

וגיף אליאב: אף אחד לא אוסר על העוסקים ליצור קשר עם לקוח ובהסכמה לדחות את השעות – אדוני, התפנו לנו שעות אחרות, נוח לנו.

וגיף אליאב: הרי מה הבעיה?

וגיף אליאב: יש כאלה ששמור להם זמן ויכול להיות שהם יסכימו.

וגיף אליאב: אלה שהתחייבו לדברים אחרים לא יצטרכו לאחר.

וגיף אליאב: וזה מהות החוק, שהצרכן ידע לתאם מראש.

וגיף אליאב: מה זה תיאום כפול?

וגיף אליאב: צריך להשיג אותו, לעדכן אותו, לקבל את הסכמתו.

וגיף אליאב: זה נראה לי מאוד מסורבל.

וגיף אליאב: ככל שהצרכן מסכים, יש התאמה בין החברה ללקוח.

וגיף אליאב: אם לא, צריך לעמוד בהתחייבות, כי הלקוח בנה את הלו"ז שלו על סמך אותה התחייבות.

דורון זינגר: תגיד לי איזה צרכן יסכים, אם אתה נותן לו אופציה בחוק שאומר "תתאם שעה מדויקת".

דורון זינגר: איזה דין ודברים יש ביני לבין הצרכן?

וגיף אליאב: אתה אומר דבר מפחיד, "איזה צרכן יסכים", ואתה מייצר כפייה.

דורון זינגר: אני לא מייצר כפייה.

וגיף אליאב: יוצאים מנקודת הנחה שעוסק וצרכן יכולים למצוא מכנה משותף.

וגיף אליאב: אתה בא מנקודה שצריך לכפות על עוסק משהו.

איתן כבל: הבנו.

איתן כבל: יקירי, יש היגיון במה שאתה אומר.

איתן כבל: בבקשה.

גיל ברגפרוינד: אני כלכלן העמותה הישראלית לצרכנות.

גיל ברגפרוינד: אני חייב לומר שהגענו לחקיקה הזאת במה שנקרא "דם של צרכנים".

גיל ברגפרוינד: אנשים עברו על כל האיסורים, ולכן כבוד היושב-ראש נאלץ להציע את הצעת החוק הזאת שמונעת את כל ההתחכמויות והרצונות של העוסקים להתחמק.

גיל ברגפרוינד: כל הסעיפים שהוספנו פה היו כי אמרו לנו: לא, זה לא טכנאי, מגיע עוסק.

גיל ברגפרוינד: מובילים יגידו: טוב, אנחנו לא יכולים - - -

איתן כבל: העניין ברור.

איתן כבל: תודה.

איתן כבל: חברים, אני רוצה להגיד את הדבר הבא.

איתן כבל: אני רק אאפשר, כדי לסכם את עניין הגז - - -

הדר מרלי: - - -

איתן כבל: גברתי, סיימנו.

הדר מרלי: רק הצעה לפתרון.

איתן כבל: אנחנו כבר לא נספיק להצביע על זה היום, אבל אני כבר אומר לכם שזה יהיה הכי מאוחר ממש בשבועיים הקרובים.

איתן כבל: אני אשקול, אני לא יודע לענות על זה, אני אשב עם עצמי ואני אראה.

איתן כבל: אני שוב אומר לך, דורון: יש בי פיתוי לקבל את ההצעה שלך, אבל אני מפחד ממנה.

איתן כבל: אני אומר לך את זה בכנות.

איתן כבל: אני מוכן לתת לכם יותר זמן להיערכות.

איתן כבל: אני אפילו אומר שעדיף לי שלוש שעות המתנה מאשר המנעד הזה, כי זה לא יהיה, זה יהיה בסוף שלוש שעות.

איתן כבל: בסוף בסוף אני לא רוצה את ההתחכמויות האלה.

איתן כבל: את מבינה מה שאני אומר, אתי?

איתן כבל: אם אני מייצר רף, הוא הופך להיות נקודת ההתחכמות הבאה.

איתן כבל: זה מה שמדאיג אותי.

אתי בנדלר: אני רק מפנה את תשומת לב אדוני שהפיצויים ללא הוכחת נזק, צרכן זכאי להם רק אם היה איחור של שעתיים מעבר לשעתיים שהוא המתין לאחר השעה שנקבעה.

אתי בנדלר: אם תגדיל את טווח ההמתנה זה יהיה חמש שעות, אלא אם כן אתה תקטין את שעת האיחור שאחריה יהיה זכאי הצרכן לפיצויים ללא הוכחת נזק.

איתן כבל: תודה שהסבת את תשומת הלב שלי.

איתן כבל: אני חושב שאפשר להגיע כאן לאיזה שילוביות בעניין הזה, שבכל מקרה זה לא יחצה את גבול השעתיים לקבלת - - -

אתי בנדלר: מעבר לארבע שעות לאחר השעה שתואמה.

איתן כבל: בכל מקרה זה לא יהיה מעבר לארבע שעות כפי שהחוק היום קובע.

זה אותו דבר.

איתן כבל: לא.

איתן כבל: אני אגיד לך מה העניין.

איתן כבל: הוא לא עושה את זה בגלל הוכחת הנזק - - -

דורון זינגר: בגלל התכנון.

איתן כבל: אם הוא בא בידיים נקיות והוא מדבר איתי רק על המנעד של התכנון, אני מוכן לחשוב וללכת לקראתו בעניין הזה.

איתן כבל: אם הוא יגיד לי: לא, אני רוצה שגם את השעתיים תזיז לי – אם הוא היה אומר לי את זה, הייתי עכשיו אומר לו: אדוני, תודה רבה, סיימת את הדברים שלך, הבנתי את העניין.

איתן כבל: אין מצב שאני נותן לכם עכשיו את הגרייס של עוד שעה.

מצד שני, הרי הרעיון של המחוקק, שנתן את השעתיים להוכחת נזק, הוא לוקח בשעתיים האלה בלת"מים, כוח עליון.

איתן כבל: זה מתקיים גם היום.

כן.

אני אומר שזה הרעיון.

הרעיון הוא שבשעתיים יכולים לקרות איחורים.

איתן כבל: מה אני עושה בעניין הזה?

הבנתי מה שאתה אומר.

אתה יודע מה אתה עושה?

הַפָּקִיד או אותו בן-אדם שבסוף השרשרת יודע שיש לו עוד שעה, הוא מתחיל בארבע שעות ואז הוא נתקל פתאום בבל"תם.

קריאה: ארבע שעות.

איתן כבל: ארבע שעות בכל מקרה נשאר.

זה הבנתי.

חמש שעות היה משהו יותר מרחיק לכת.

איתן כבל: ארבע שעות זה קיים היום.

איתן כבל: מה העניין?

איתן כבל: שלא תטעה, הוא כבר היום מתכתב עם הוכחת הנזק.

איתן כבל: אתה מבין מה שאני אומר?

אתי בנדלר: בכל מקרה, אדוני, אני מבינה שמדובר כאן רק על הובלה שכרוכה בהתקנה.

קריאות: מסירה.

אתי בנדלר: נאמר כאן שיש בעיה להעביר את פסנתר הכנף עם המנוף, או להעביר במעלית התקולה מיטה שצריך להרכיב או מטבח.

איתן כבל: התקנה היא התקנה עם לוחות זמנים להתקנה.

איתן כבל: אני אזכיר לך, גברתי, המובילים לא היו אמורים להיות בתחילת הדרך חלק מהחוק.

איתן כבל: גברתי, העלתה, ותודה לך - - -

אתי בנדלר: לא זכרתי אפילו.

איתן כבל: אני מפרגן לך.

איתן כבל: לא אכפת היה לי לקחת את זה לעצמי, אבל זה היא.

אתי בנדלר: יכול להיות, אני לא זוכרת.

איתן כבל: כמו שהיא העלתה את - - -

אתי בנדלר: נותני שירותים מטעם חברות הביטוח.

איתן כבל: הבנו.

איתן כבל: אני אחשוב על זה.

איתן כבל: חברות הביטוח, תן לי משפט אחד למה לא תהיו - - -

לאה ורון: חשוב שהם יהיו בהצעת החוק.

אלעד אלקובי: אנחנו ממש לא חברות הביטוח, אנחנו רשות שוק ההון.

איתן כבל: סליחה, אני מתנצל.

איתן כבל: למה רשות שוק ההון חושבת שחברות הביטוח לא צריכות להיות חלק מהעניין?

אתי בנדלר: נותני שירותים מטעם חברות הביטוח.

איתן כבל: כמו שרברבים ודומיהם.

אלעד אלקובי: קודם כול, רשות שוק ההון חרתה על דגלה את שיפור השירות - -

איתן כבל: בוא נדלג על זה.

אלעד אלקובי: שניים שלושה משפטים.

איתן כבל: משפטי פרסום.

אלעד אלקובי: - - הראיה שאתם מכירים את מדד השירות שפורסם לציבור.

אלעד אלקובי: אמרת שאין תחרות בשירות, אז זה הרעיון שם, להכניס את התחרות גם לשירות של חברות הביטוח למבוטחים.

אלעד אלקובי: אנחנו חושבים שלא נכון שיהיה כפל רגולציה בתחום הזה מסיבות מקרו, ואני חושב שכל משרדי הממשלה מסכימים לזה.

אלעד אלקובי: הכפל הרגולטורי לטעמנו יפגע במבוטחים.

איתן כבל: תן לי לענות לך.

אלעד אלקובי: אני מסיים.

איתן כבל: לא, תן לי.

אלעד אלקובי: אני נוגע בנקודה, תן לי להשלים.

אלעד אלקובי: אנחנו מפחדים שהכפל הרגולטורי ישרת את חברות הביטוח ויפגע במבוטחים, אם זה בבעיות בהטלת עיצומים בסופו של דבר ואכיפה שלנו.

אלעד אלקובי: אני רק אציין כדוגמה את הנושא שמופיע בדברי ההסבר.

אלעד אלקובי: אינסטלטורים הם דוגמה מעולה למצב שקיבלנו הרבה פניות ציבור, גם בוועדה ראינו שיש כשל ויש בעיה, ונכנסנו לעומק הדברים והסדרנו את התחום.

אלעד אלקובי: התחום הוסדר והוא נכנס לתוקף בספטמבר - - -

איתן כבל: נשמה, עשית אותי חלושס, תיגע בעניין.

אלעד אלקובי: הוא נכנס לתוקף בספטמבר 2017, והוא שינה מהותית את התחום.

אלעד אלקובי: אנחנו שומעים את זה מסוכני ביטוח, ממבוטחים.

איתן כבל: אני עוצר אותך.

אלעד אלקובי: הפיצוי שקיים היום בהסדרה שלנו משמעותית גבוה מהפיצוי ללא הוכחת נזק שמופיע היום בחוק.

איתן כבל: אפשר?

איתן כבל: תודה.

איתן כבל: אני אדווח אחורה שאמרת הכול.

איתן כבל: עזוב.

איתן כבל: תקשיב.

איתן כבל: הבנו.

איתן כבל: אתה פה לא אורח, אתה בן בית פה.

איתן כבל: מה שאני מבקש שהייעוץ המשפטי, אתי בנדלר, תראה - -

אתי בנדלר: תעבירו לנו את כל ההוראות, ונעמוד אתכם בקשר.

איתן כבל: - - שזה עונה על העניין.

איתן כבל: אם הייעוץ המשפטי יאמר לנו שאין בעיה, ואולי אם נעביר את זה כפי שאנחנו מבקשים, זה מרע את מצבו של הלקוח, נוותר על זה.

לירז דמביץ: אדוני, ברשותך אני רוצה רק להבהיר.

לירז דמביץ: א', אני אעביר כמובן לאתי בנדלר את כל מה שנתבקש ונסביר לה בדיוק.

לירז דמביץ: אבל רק כדי לשים דברים על דיוקם, מה שנאמר כאן זה לא שהמצב מוסדר, אלא שלנו, כרגולטור בתחום הזה, יש את הסמכות להסדיר.

לירז דמביץ: ובמקום שבו ראינו שהיה כשל, בתחום המים, בתחום השרברבות, עשינו שימוש בסמכות שלנו והסדרנו לפני שנה.

לירז דמביץ: אני מוכנה להראות לאתי בנדלר גם את ההסדרה שעשינו.

איתן כבל: כיוון שגברתי חדשה פה אצלי בוועדה - - -

לירז דמביץ: באופן יחסי.

איתן כבל: באופן יחסי, לא כמו חברת חשמל למשל.

איתן כבל: יש משפט כשאנחנו מגיעים לחברות החשמל, הגז, המים – כולם אומרים: אצלנו הכול מוסדר.

איתן כבל: זה כל-כך מוסדר וכל-כך נהדר שאנחנו בכל פעם צריכים לתקן, להביא חקיקה מחודשת.

איתן כבל: עזבי, הבנתי את הראש, כמו הבנקים, כמו אלה – איך אומרים?

איתן כבל: הכול "דבש וחלב תחת לשונך".

איתן כבל: מה שאני מנסה להגיד לך - - -

לירז דמביץ: דווקא הפוך, אמרתי שלא.

איתן כבל: מה אני מנסה לומר?

איתן כבל: תעבירו את החומר.

איתן כבל: כמו שעשינו גם בחברת חשמל, איפה שראינו שהרגולציה סתם מיותרת.

איתן כבל: אנחנו לא באים לחפש לנו רגולציה מיותרת, אבל כשזה תלוי אם זו דורית סלינגר או מחר יבוא מפקח אחר, שהוא חלושס בעניינים כאלה, אני לא יכול להיבנות מזה.

איתן כבל: אני לא יכול להיבנות מאנשים שאני חי ממצב הרוח היומי שלהם.

איתן כבל: אני צריך לראות שיש אפשרויות לפעולה.

איתן כבל: אתה מבין מה אתה אומר לי?

איתן כבל: אתה אומר שאנחנו ראינו, זאת אומרת מחר אחד יבוא עם כשל בעיניים.

איתן כבל: אלה דברים שקורים.

לירז דמביץ: מה שראינו כבר הוסדר.

וגיף אליאב: זו לא רגולציה, זו אכיפה אזרחית.

וגיף אליאב: יש פה טעות בסיסית.

וגיף אליאב: זה לא שגוף בודק את זה.

איתן כבל: תודה רבה.

איתן כבל: תעבירו את החומר.

אילנה מזרחי: - - -

איתן כבל: את ממש חייבת?

איתן כבל: משפט.

אילנה מזרחי: אני רק מבקשת לחזור לסעיף של הובלה של טובין שהעוסק מכר.

אילנה מזרחי: לא הייתה כוונה לבחון החרגה של חלק מההובלות, אז בחנו את הדברים ולטעמנו יש מקום להחרגת הובלת מזון מוכן, שזה המזון המהיר.

דורון זינגר: היא מדברת על המשלוחים של הפיצה.

אילנה מזרחי: נכון.

אילנה מזרחי: אנחנו מדברים על משלוחים של אוכל מוכן, ואנחנו סבורים שיש מקום להחריג אותם, בגלל שלא זיהינו תופעה כזאת בשטח.

אילנה מזרחי: לא זיהינו סיטואציה שבה אדם מזמין פיצה ומחכה לה שעתיים או שלוש.

איתן כבל: באמת?

אילנה מזרחי: לא.

אילנה מזרחי: לא זיהינו.

איתן כבל: יפה.

לאה פדידה: יש.

לאה פדידה: יש.

לאה פדידה: יש.

אילנה מזרחי: פשוט מבטלים ומזמינים ממקום אחר.

איתן כבל: לא דיברתי על פיצות.

לאה ורון: את לא מדברת על המשלוחים של רשתות השיווק.

אילנה מזרחי: לא.

אילנה מזרחי: על מזון.

אילנה מזרחי: ניסינו לנסח את זה - - -

איתן כבל: מזון טרי.

איתן כבל: לא התכוונתי לפיצות וזה.

אתי בנדלר: למה צריך להחריג?

אתי בנדלר: אם אין בעיה, הכול בסדר.

איתן כבל: תביני, אתה מחריג מישהו שבנסיבות מסוימות לא יכול לעמוד בזה כי כך וכך.

איתן כבל: אתה לא מחריג משהו שעובד.

אילנה מזרחי: מצד שני, אתה לא קובע הוראה למקום שלא - - -

אתי בנדלר: ההוראה היא הוראה כללית.

איתן כבל: תודה רבה לכם.

איתן כבל: הישיבה נעולה.